title: Qulsarı

text: Qulsarı () eli Kulsary () on kaupunki ja Jılıoyn piirin hallinnollinen keskus Atırawin alueella Kazakstanissa. Se sijaitsee Kaspianmeren alangolla 230 kilometriä Atırawista itään. Kaupungissa on 43 500 asukasta (vuonna 2003).


title: Qulsarı

text: Paikkakunta on saanut alkunsa vuonna 1937 perustetusta öljy- ja kaasukentän työläisasutuksesta. Vuonna 1941 siitä tuli taajama ja vuonna 1954 piirikeskus. Qulsarın kautta kulkee Maqatista etelään haarautuva rautatie. Se on huomattava öljyteollisuuden keskus.


title: Krister Löfroth

text: Krister Löfroth on suomalainen valokuvaaja. Löfrothille on myönnetty Suomen Ammattivalokuvaajat ry:n mestari-arvonimi.


title: Krister Löfroth

text: Päivätyönsä KuvaSeppälä -yhtiöissä lisäksi Löfroth on toiminut aktiivisesti Suomen Ammattivalokuvaajat ry:ssä, muun muassa puheenjohtajana 2010–2011.. Hän on opetushallituksen kuvallisen ilmaisun tutkintotoimikunnan varapuheenjohtaja.


title: Krister Löfroth

text: Finavian kutsusta Löfrothin näyttely "Anti-Gravity Women" on helmikuusta 2014 alkaen ollut esillä Helsinki-Vantaan lentoasemalla. Tällä kuvasarjalla FEP Federation of European Photographers myönsi Löfrothille QEP (Qualified European Photographers) arvonimen. Vuonna 2014 Nikon kutsui Löfrothin lähettilääkseen.


title: Krister Löfroth

text: Maaliskuussa 2016 julkaistaan Löfrothin tietokirja "Suomen parhaat henkilökuvat – ideoita ja vinkkejä kuvaamiseen". Siinä esittäytyvät Löfrothin itsensä lisäksi valokuvaajat Jere Hietala, Harri Hinkka, Mikaela Holmberg, Antti Karppinen, Krista Keltanen, Onni Kinnunen, Vesa Koivunen, Mitja Kortepuro, Lauri Laukkanen, Juha Metso, Sami Reivinen, Nana Simelius, Vesa Tyni ja Ville Wikstedt.


title: Foldit

text:
Foldit on verkkopohjainen ongelmanratkaisupeli, jossa käsitellään proteiinien laskostumista
(engl. protein folding). Pelin on toteuttanut Washingtonin yliopiston pelitieteen laitos yhdessä
Washingtonin yliopiston biokemian laitoksen kanssa.
Pitkäketjuiset proteiinit eivät muodosta suoraa ketjua, vaan ne mukautuvat eli laskostuvat
tiettyyn muotoon. Samanlainen proteiini laskostuu aina samanlaiseksi. Foldit hyödyntää pelin
muodossa ihmisen ongelmanratkaisukykyä, jonka avulla pyritään löytämään paras
kolmiulotteinen muoto proteiinille. [1] Ohjelman parhaiten arvioimat tulokset päätyvät
tutkijoiden analysoitaviksi kansainvälisen Critical Assessment of protein Structure Prediction
(CASP) -liikkeen kautta.


title: Foldit

text:
Ennen Folditia käynnistyneessä Rosetta-projektissa laskettiin lääketieteellisen käyttöön uusia
3-ulotteisia proteiinimalleja, joita käytettiin muun muassa erilaisten sairauksien hoitokeinojen etsintään.
David Bakerin laboratorio Washingtonin yliopistolla oli Rosetta projektin alullepanija. Projektin
tavoitteena oli saada selville proteiinien rakenne kolmiulotteisessa muodossa, joka kuvaisi
proteiinien kiinnittymistä sekä miten uudet proteiinit muodostuisivat. Rosetta toimi siten, että
tietyille henkilöille annettiin niin kutsutut työpaketit tietokoneille laskettavaksi. Tämän jälkeen
ohjelma käytti tietokoneen ylimääräistä laskenta-aikaa hyväkseen laskeakseen työpaketin
sisältöä. Kun laskenta oli suoritettu, tulokset lähetettiin projektin palvelimelle, jossa sitten
suoritettiin varmistukset ja vertailut.
Projektin edetessä, osa käyttäjistä halusi olla mukana tekemässä itse ratkaisuja. Baker tajusi,
että vaikka ohjelma osaa itsekseen laskea tarvittavia laskuja proteiinien laskostumista, niin
ihmiset ovat parempia hahmottamaan kokonaisuuksia. Ohjelma on suunniteltu niin, että kun
tietokone ei tiedä seuraavaa toimenpidettä pulmalle, se muuttaa proteiinin rakennetta
satunnaisesti, jolloin ihminen on usein parempi näkemään kokonaisuuden ja keksimään
oikean muutoksen proteiinin kehittämiseksi. Tämän takia Baker lähestyi Washingtonin
yliopiston tietotekniikan professoreita David Salesia ja Zoran Popovicia, jotta he auttaisivat
häntä rakentamaan interaktiivisen ohjelman. Ohjelmasta muodostui peli nimeltä Foldit. [5][6]


title: Foldit

text: Pelin tavoitteena on ymmärtää proteiinien rakennetta. Tämä on edellytys proteiinin toiminnan ja proteiini-lääkevuorovaikutusten ymmärtämiseksi. Pienelläkin proteiinilla, joka voi koostua noin sadasta aminohaposta, on lukumäärältään monia eri tapoja laskostua. Juuri oikean taipumisen löytäminen massasta on eräs vaikeimmista ongelmista biologiassa. Foldit pyrkii ennustamaan proteiinin rakenteen siten, että se käyttää hyväkseen ihmisten ongelmaratkaisuintuitiota. Pelaajat pelaavat toisiaan vastaan kilpaillen, kuka pystyy luomaan parhaiten laskostuneen proteiinin. [1]


title: Foldit

text: Foldit toimii joukkoistamisella eli pelaajiensa tietokoneiden laskentatehon jakamisella. Sen matemaattiset pulmat ovat kuitenkin monia muita joukkoistettuja tiedeprojekteja hankalampia, minkä seurauksena Foldit tehtiin peliksi pelkän laskentatyökalun sijaan. Folditin pelillistäminen mahdollisti laajemman yleisön kiinnostumisen proteiinien mallintamisesta. Kaikilla ei ole akateemista tieteellistä taustaa ja tietoa proteiinien muodostumisesta, mutta ihmiset pystyvät silti lähtökohtaisesti ratkaisemaan pulmia tietokoneita paremmin. Folditia pelatessa käyttäjälle näkyy kunkin pulman (eli tietyn proteiinin avaruudellisen rakenteen) pistemäärä, joka kuvaa proteiinin muodon oikeellisuutta. Eri pulmissa saavutetuista huippupisteistä pidetään listaa, josta pelaajat voivat tarkastella ja vertailla tuloksiaan toisten pelaajien kanssa. Pulmia on myös mahdollista ratkaista ryhmässä muiden pelaajien kanssa.


title: Foldit

text: Pelin toisena tavoitteena on proteiinin suunnittelu. Koska proteiinit ovat osa sairauksia, niin samalla ne voivat olla osa lääkettä sairautta vastaan. Pelaajat voivat suunnitella täysin uudenlaisia proteiineja, jotka voivat estää tai parantaa tiettyjä sairauksia. Folditilla tutkitaan muun muassa Alzheimerin tautia, AIDSia ja syöpää, jotka kaikki pohjautuvat proteiineihin erilaisilla tavoilla. [1] Syksyllä 2011 tehtiin kolmessa viikossa läpimurto AIDSille olennaisten proteiinien mallinnuksessa, kun tutkijat saivat apua Folditin pelaajilta tukeutuessaan pelissä käytettyihin strategioihin ja tapoihin mallintaa proteiineja.


title: Foldit

text:
Folditin pelaaminen edellyttää ohjelmiston uusimman version lataamista ja asentamista. Toukokuussa 2014 ohjelmisto oli saatavissa Windows XP/Vista/7/8, Macintosh Intel 10.4 tai uudemmille versioille sekä 64 bit Linuxille.
Asennuksen jälkeen ohjelmisto ottaa yhteyttä Foldit-projektin palvelimille noutaakseen päivitykset sekä uutiset. Ohjelmiston käyttö edellyttää myös Foldit-projektin käyttäjätunnusta, jota kysytään ohjelmiston käynnistyksen yhteydessä.


title: Foldit

text: Ennen varsinaisten tieteellisen pulmien tai kilpailujen ratkaisemiseen osallistumista jokaisen käyttäjän tulee läpäistä johdantotehtävät.


title: Foldit

text:
Suomalainen media on käsitellyt peliä vain muutaman artikkelin verran. Digitoday-verkkojulkaisu kertoi 10. toukokuuta 2008 Foldit-pelistä yleisellä tasolla ja mainitsi peliä käytettävän HIV-rokotteen kehittelyssä.
Tietokone-lehti julkaisi verkkosivuillaan 19. syyskuuta 2011 artikkelin, jossa kerrottiin, miten Foldit-pelin avulla selvitettiin AIDSia aiheuttavan retroviruksen entsyymin rakenne. Artikkelissa kerrotaan, että löydös julkaistiin myös Nature Structural & Molecular Biology -lehdessä. Tietokone-lehden artikkelissa myös väitetään, että kyseessä olisi ensimmäinen kerta, jolloin pelaaminen olisi tukenut tiedettä.


title: Epäkäs (geometria)

text: Epäkäs on geometriassa nelikulmio, jolla ei ole yhtään yhdensuuntaista sivuparia, eli nelikulmio, joka ei ole puolisuunnikas eikä suunnikas.


title: Epäkäs (geometria)

text: Epäkäslihas on saanut tästä nimensä.


title: Dimitri Isberg

text: Dimitri Isberg on suomalainen iskelmälaulaja, joka osallistui Seinäjoen Tangomarkkinoille vuonna 1994 ja pääsi semifinaaliin. Hän on julkaissut yhden CD-levyn Bluebird-kustantajan kautta vuonna 1994. Vuonna 2000 Isberg julkaisi CD -levyn nimeltä Nuori sydän, Xanadun tuottamana. Singlet Kuuma yö ja Taivas itkee puolestain julkaistiin vuonna 2013, jolloin Dimitri teki uuden paluun musiikkipuolelle. Viimeisin äänite on vuodelta 2014 nimeltä Virran tuomaa. Levy sisältää pääosin Olavi Virran tuotantoa.


title: The Stain

text: The Stain on vuonna 1914 ensi-iltansa saanut Frank Powellin ohjaama yhdysvaltalainen mykkä draamaelokuva, jonka pääosissa ovat Edward José ja Thurlow Bergen. Elokuvassa Theda Bara tekee ensiesiintymisensä elokuvissa gangsterin tyttöystävänä. Bara on mainittu teksteissä nimellä Theodosia Goodman.


title: The Stain

text: "The Stain" kuvattiin Fox Film Corporationin studioilla New Jerseyn Fort Leessä ja New Yorkin Long Islandilla. Long Islandilla elokuvan kuvauspaikkana oli Lake Ronkonkoma. Elokuvan tuotti Pathé Frères ja levitti Eclectic Film Company. "The Stain" sai ensi-iltansa Yhdysvalloissa 17. heinäkuuta vuonna 1914. "The Stainin" luultiin olevan kadonnut elokuva, mutta elokuvasta löydettiin kopio Australiasta 1990-luvulla. Nykyään elokuvan kopiota säilytetään George Eastman Housessa.


title: I Luh Ya Papi

text: I Luh Ya Papi on yhdysvaltalaisartisti Jennifer Lopezin kappale hänen tulevalta kahdeksannelta, A.K.A.-studioalbumilta. Kappaleella vierailee myös yhdysvaltalaisräppäri French Montana ja sen julkaisivat 2101 Records sekä Capitol Records albumin johdantonsinglenä 11. maaliskuuta 2014. Kappaleen sanoittivat Lopez, Andre Proctor, Karim Kharbouch sekä Noel "Detail" Fisher, joista viimeisin myös tuotti kappaleen. Musikaalisesti "I Luh Ya Papi" on hip hop ja synthpop-kappale, joka sisältää myös synthsejä sekä metallityylisiä biittejä, jotka sanoituksellisesti sisältävät vihjailuja sekä viittauksia Lopezin vartaloon.


title: I Luh Ya Papi

text: "I Luh Ya Papi" sai pääosin positiivisen vastaanoton musiikkikriitikoilta, jotka kehuivat kappaletta itsessään, mutta kritisoivat sen nimeä. Kappaleeseen liittyvän musiikkivideon kuvasi Jessy Terrero, Lopezin entinen yhteistyökumppani. Video kuvattiin Miamissä, Floridassa ja se kuvaa hänen fantasiaa käsitteestään objektismisia miehiä kohtaan. Video sai kriitikoilta pääosin positiivisen vastaanoton. Kappale esiteltiin ensimmäisen kerran livenä American Idolin kolmannellatoista tuotantokaudella, jossa Lopez toimi myös tuomarina. Montana esitti Lopezin kanssa kappaleen, johon liittyi myös aiempien kipailujen voittajien, Jessica Sanchezin, Allison Irahetan ja Pia Toscanon mukaan osallistuminen.


title: Astoria (musiikkiklubi)

text: Astoria-klubi eli London Astoria oli lontoolainen Sohossa sijainnut musiikkiklubi, joka toimi alun perin elokuvateatterina vuodesta 1927 lähtien. Myöhemmin se muutettiin teatteriksi ja 1980-luvulla yökerhoksi, jossa esiintyi tunnettuja brittiläisiä ja kansainvälisiä artisteja. Vuonna 2009 Astoria suljettiin ja purettiin Crossrail-projektin tieltä, vaikka se oli Lontoon keskusta-alueen suurin musiikkiklubi.


title: Astoria (musiikkiklubi)

text: Lukuisten yhtyeiden ja artistien keikkoja on taltioitu Astoria-klubilla ja julkaistu äänilevyillä ja videoilla. Näihin kuuluvat muun muassa:


title: Astoria (musiikkiklubi)

text: Hanoi Rocks aloitti viimeisen Englannin-kiertueensa vuonna 2008 Astoria-klubilta. Astorian tiloissa pitkään toiminut G-A-Y -klubi muutti toiseen yökerhoon kesällä 2008.


title: Astoria (musiikkiklubi)

text: The Astoria Theatre History Website


title: Astoria (täsmennyssivu)

text: Astoria tarkoittaa seuraavia asioita:


title: Lista Hämähäkkimiehen vihollisista

text: Lista Hämähäkkimiehen vihollisista on suomalaisen Herra Ylppö & Ihmiset-yhtyeen kappale heidän neljänneltä, Luuranko-studioalbumilta. Sen julkaisi Sony Music Entertainment sekä albumin toisena että yhtyeen uran viimeisenä singlenä 23. elokuuta 2013. Sanoituksiltaan kappale kertoo nuorten päättämättömyydestä sävyisästi. Kappaleeseen liittyvä musiikkivideo julkaistiin videopalvelu YouTubessa 27. syyskuuta 2013. Videolla vierailee toimittajana, kuvataiteilijana sekä pornotähtenä toiminut Rakel Liekki. Kappale ei onnistunut pääsemään single- ja latauslistalle, sen sijaan radiolistalla se oli parhaimmillaan 55. sijalla.


title: Madame Du Barry (vuoden 1917 elokuva)

text: Madame Du Barry (myös Du Barry) on vuonna 1917 ensi-iltansa saanut J. Gordon Edwardsin ohjaama yhdysvaltalainen mykkä historiallinen draamaelokuva, jonka pääosissa ovat Theda Bara ja Charles Clary. Fox Film Corporation toimi elokuvan tuotanto- ja levittäjäyhtiönä. "Madame Du Barry" sijoittuu 1700-luvun Ranskaan ja kertoo Jeanne Vaubernierista eli madame DuBarrysta (Theda Bara), viimeisestä kuningas Ludvig XV:n (Charles Clary) rakastajattaresta.


title: Madame Du Barry (vuoden 1917 elokuva)

text: "Madame Du Barry" perustuu ranskalaisen Alexandre Dumasin romaaniin "Memoirs d’un médecin" (1848), jonka pohjalta Adrian Johnson laati käsikirjoituksen. "Madame Du Barry" sai Yhdysvaltain ensi-iltansa 30. joulukuuta vuonna 1917. "Madame Du Barry" on nykyisin listattu kadonneeksi elokuvaksi.


title: Mätikän luolan kalliomaalaus

text: Mätikän luolan kalliomaalaus sijaitsee Maskussa Varsinais-Suomessa. Luolassa olevan mahdollisen kalliomaalauksen löysi Tuomo Kesäläinen vuonna 2012. Sen ikää ei ole määritety ja sen sijainti näin lännessä tekee siitä poikkeuksellisen maalauksen Suomessa.


title: Mätikän luolan kalliomaalaus

text: Mätikkä on kukkula, joka sijaitsee Maskun kirkolta noin 2 kilometriä koilliseen. Mätikän huipulla on kallioinen kohta ja siellä sijaitsee mainittu luola. Rinteessä kallio kohoaa pystysuorana ylös ja seinämässä kalliossa oleva vakasuuntainen halkeama muodostaa luolan. Tuomo Kesäläinen huomasi luolan seinällä punavärijälkiä tarkastaessaan luolaa. Jäljet ovat kuitenkin heikkoja ja ne erottuvat hyvin vasta digitaalikuvien vahvistamisen myötä.


title: Mätikän luolan kalliomaalaus

text: Luola on matala ja syvä ja sen perältä löytyy pieni seisottava kammio. Kammioon pääsee hieman valoa ja siellä näkee tyydyttävästi. Perimätieto muistelee luolaa käytetyn pakopaikkanakin ja ehkä niistä retkistä on muistona kiveen hakattuja vuosilukuja.


title: Mätikän luolan kalliomaalaus

text: Punavärijälki sijaitsee kammiossa sen takaseinässä. Kuvioita valaisee päivävalo ja se saattaa olla ihmisen valitsema kohta. Valokuvien punavärin vahvistamisen jälkeen maalauksesta erottuu viivamaisia jälkiä. Tulevat tarkemmat tutkimukset valaisevat sitä, onko maalaus ihmisen tekemä vai luontainen. Tällä hetkellä se vaikuttaa maalaukselta.


title: Carmen (vuoden 1915 Raoul Walshin elokuva)

text: Carmen on vuonna 1915 ensi-iltansa saanut Raoul Walshin ohjaama ja käsikirjoittama yhdysvaltalainen mykkä draamaelokuva, jonka nimiroolissa on Theda Bara. Fox Film Corporation toimi elokuvan tuotanto- ja levittäjäyhtiönä.


text: "Carmen" perustuu Prosper Mériméen pienoisromaaniin "Carmen", joka oli ilmestynyt vuonna 1845. Elokuva kuvattiin Foxin studioilla New Jerseyn Fort Leessä. "Carmen" sai Yhdysvaltain ensi-iltansa 31. lokakuuta vuonna 1915 New Yorkissa, ja maanlaajuiseen teatterilevitykseen elokuva pääsi 1. marraskuuta 1915. "Carmen" oli ilmestymisvuonnaan suuri yleisömenestys. "Carmen" ja aiemmin samana vuonna ilmestynyt "A Fool There Was" tekivät Barasta supertähden. "Carmen" on nykyisin listattu kadonneeksi elokuvaksi.


text: "Carmenin" ensi-iltapäivänä sai samanniminen elokuva myös ensi-iltansa. Cecil B. DeMillen ohjaaman "Carmenin" pääosassa on Geraldine Farrar Carmenin roolissa.


text: "Carmen" kertoo vapaasta ja ylpeästä mustalaisnaisesta Carmenista (Theda Bara), johon espanjalainen Don José -niminen sotilas (Einar Linden) tulisesti rakastuu. Kuitenkaan tämän villin naisen tunteita ei voi kahlita. Don José jättää entisen elämänsä ja morsiamensa Michaelan (Elsie MacLeod) taakseen Carmenin tähden, mutta Carmenin vie toreadori Escamillo (Carl Harbaugh), kenen rakastajattareksi hän päätyy. Carmenin tunteettomuus Don Joséa kohtaan syöksee intohimojen sekoittaman miehen epätoivoiseen tekoon.


title: Eppu Kosonen

text: Eppu Kosonen on suomalainen säveltäjä, sanoittaja ja tuottaja. Hän työskentelee Kaiku Entertainment-yhtiön palveluksessa. Hänen tunnetuimpia sävellyksiään ovat Jesse Kaikurannan esittämä ”Vie mut kotiin”, Johanna Kurkelan ”Oothan tässä vielä huomenna” sekä Jonna Tervomaan ”Minä toivon” ja ”Tikapuut” -kappaleet.


title: Eppu Kosonen

text: Kosonen on palkittu Emma-patsaalla vuoden 2012 tuottajana.


title: Eppu Kosonen

text: Sanoituksia Kosonen on tehnyt mm. Katri Metsolle ja Pete Parkkoselle.


title: Sarno

text: Sarno on kunta Etelä-Italiassa Salernon maakunnassa Campanian alueella.


title: Sarno

text: Keväällä 1998 satoi alueella runsaasti. 5. toukokuuta 1998 runsaat sateet aiheuttivat alueella maanvyörymän, joka tappoi 137 ihmistä aiheuttaen samalla huomattavia aineellisia vahinkoja. Vyörymä on nykyajan tuhoisimpia Italiassa.


title: Lauritsala (kaupunginosa)

text: Lauritsala on Lappeenrannan kaupunginosa, joka käsittää entisen Lauritsalan kauppalan keskustan. Lauritsala on kerrostalovaltainen alue, mutta siellä on vähäisemmässä määrin myös pientaloasutusta. Vanhin osa on Luukkaanrinne. Alueella on myös pienteollisuutta.


title: Lauritsala (kaupunginosa)

text: Merkittävin rakennus Lauritsalassa on vuonna 1969 valmistunut evankelis-luterilainen Lauritsalan kirkko, jonka suunnittelivat arkkitehdit Toivo Korhonen ja Jaakko Laapotti. Lauritsalan kirjaston ovat suunnitelleet arkkitehdit Martta Martikainen-Ypyä, Ragnar Ypyä ja Veikko Malmio. Lauritsalassa on uimahalli.


title: Lauritsala (kaupunginosa)

text: Lauritsalassa toimii myös meripartiolippukunta Lauritsalan siniveljet sekä partiolippukunta Lauritsalan sinisiskot.


title: Cannesin elokuvajuhlat 2014

text: 67. Cannesin elokuvajuhlat alkoivat Ranskan Cannesissa 14. toukokuuta 2014 ja päättyivät 25. toukokuuta 2014. Pääpalkinnon eli Kultaisen palmun jakavan tuomariston puheenjohtajana toimi uusiseelantilainen elokuvaohjaaja  Jane Campion. Kultaisen palmun voitti turkkilainen "Kış Uykusu".


title: Cannesin elokuvajuhlat 2014

text:
Kultaisesta palmusta kilpailevat elokuvat julkistettiin 17. huhtikuuta 2014. Palkinnon voitti Nuri Bilge Ceylanin ohjaama "Kış Uykusu" ("Winter Sleep").
Voittajat julkistettiin 25. toukokuuta 2014.


title: Cannesin elokuvajuhlat 2014

text: Pääkilpailun tuomaristo julkistettiin 28. huhtikuuta 2014.


title: Vektorikimppu

text: Vektorikimppu on matemaattinen konstruktio, jossa jonkin avaruuden, nk. pohja-avaruuden, pisteisiin liitetään vektoriavaruus. Näiden vektoriavaruuksien oletetaan liittyvän yhteen "jatkuvasti", ts. tarvitaan topologian käsitteistö.


title: Vektorikimppu

text: Helpoin esimerkki vektorikimpusta on niin sanottu triviaali vektorikimppu. Olkoon formula_1 topologinen avaruus ja formula_2 mielivaltainen kokonaisluku. Tällöin voi jokaiseen formula_1:n pisteeseen liittää "sama" vektoriavaruus formula_4. Toisin sanoen saadaan aikaan avaruus formula_5. Yleisessä vektorikimpussa tosin vektoriavaruus voi kaareutua. Tästä esimerkkinä on Möbiuksen nauha, jossa pohja-avaruus on yksikköympyrä formula_6, ja vektoriavaruus on reaalilukujen joukko formula_7, joka "käännetään ympäri".


title: Vektorikimppu

text:
Olkoon formula_8 topologisia avaruuksia, ja olkoon formula_9 jatkuva kuvaus. Tällöin pari formula_10 on topologinen vektorikimppu, jos nämä toteuttavat seuraavat ominaisuudet .
Avaruus formula_1 on pohja-avaruus, ja formula_19 on nk. totaaliavaruus. Kuvaus formula_20 on projektio, ja on esimerkki topologisesta submersiosta. Kokonaisluku formula_2 on vektorikimpun ulottuvuus.


title: Vektorikimppu

text: Samalla lailla voidaan määritellä sileät vektorikimput, jos pohja- ja totaaliavaruus oletetaan sileiksi monistoiksi. Tällöin oletetaan, että kuvaukset yllä ovat kaikki sileitä. Yleisimmin geometriassa tarkastellaan juuri vektorikimppuja monistoilla.


title: Vektorikimppu

text:
Olkoot formula_22 topologisia vektorikimppuja, joiden pohja-avaruudet ovat formula_23ja ulottuvuudet formula_24, vastaavasti. Sanomme, että jatkuva kuvaus formula_25 on säiekuvaus, jos seuraavat kaksi ominaisuutta pätevät:
Jos kyseessä on sileä vektorikimppu, niin samalla lailla määrittelemme sileät säiekuvaukset. Jos kuvaus formula_30 on homeomorfismi, tai diffeomorfismi, niin sen käänteiskuvaus on myös säiekuvaus ja tällöin vektorikimput ovat isomorfisia.


title: Vektorikimppu

text: Sektiot yleistävät vektorikenttiä. Vektorikentät liittävät moniston pisteisiin sen tangenttiavaruuden vektorin, joka euklidisen avaruuden formula_4 tapauksessa voidaan samaistaa avaruuden formula_4 kanssa. Yleisesti ottaen sektio formula_33 on jatkuva kuvaus, joka liittää jokaiseen pisteeseen formula_14 vektorin, joka kuuluu joukkoon formula_35, eli


Vektorikimppu


title: Vektorikimppu

text: missä formula_37 on identiteettikuvaus. Edelleen voimme määritellä sileät sektiot. Esimerkkinä olkoot "nolla-sektio", jossa formula_38.


title: Chadwick Pictures Corporation

text: Chadwick Pictures Corporation oli yhdysvaltalainen elokuvatuotanto- ja jakeluyhtiö. Chadwick Pictures Corporation perustettiin vuonna 1915. Elokuvayhtiö toimi alussa vain levittäjänä, kunnes yhtiö vaipui hiljaiseloon. Yhtiö käynnistettiin uudelleen vuonna 1924 elokuvatekijän Larry Semonin pyynnöstä, koska Semonin oma Larry Semon Productions oli taloudellisissa vaikeuksissa. Toimintansa aikana Chadwick Pictures Corporation tuotti ja levitti vain alle 60 elokuvaa. Elokuvayhtiön toiminta päättyi vuonna 1933. Elokuvayhtiön päämaja sijaitsi New Yorkissa.


title: Arbetaren (Ruotsi)

text: Arbetaren () on vuonna 1922 perustettu ruotsalainen työväenlehti, jota julkaisee anarkosyndikalistinen SAC-ammattiliitto. Kerran viikossa ilmestyvän lehden levikki on nykyään noin 2 500 kappaletta (2013).


title: Arbetaren (Ruotsi)

text: Vuonna 1910 perustettu SAC alkoi julkaisemaan omaa, nykyäänkin ilmestyvää "Syndikalisten"-jäsenlehteään heinäkuussa 1911. Kaksi kertaa viikossa ilmestyneen lehden levikki nousi vuonna 1920 noin 14 000 kappaleeseen, jolloin liitossa alettiin suunnittelemaan päivittäisen sanomalehden julkaisemista. "Arbetaren"-lehden ensimmäinen numero ilmestyi 2. tammikuuta 1922. Lehdestä tuli heti lähes 6 000 kappaleen levikillään Tukholman toiseksi suurin työväenlehti "Social-Demokratenin" jälkeen. 1920-luku oli Ruotsissa lakkoineen ja työtaisteluineen radikaalin työväenliikkeen kulta-aikaa, ja lehden levikki nousi vuosikymmenen loppuun mennessä 23 000 kappaleeseen. Sen linjana oli alusta asti vastustaa Keski-Euroopassa nousseen fasismin ohella myös bolševikkien hallintoa Neuvostoliitossa.


title: Arbetaren (Ruotsi)

text: 1930-luvulla lehdellä oli oma kirjeenvaihtaja Barcelonassa, joka raportoi päivittäin Espanjan sisällissodan tapahtumista. Samaan aikaan Ruotsissa sai valtaa natsi-Saksaa sympatisoiva ilmapiiri, jonka johdosta muun muassa lehden silloinen päätoimittaja tuomittiin vankeuteen Hermann Göringiä pilkanneesta kirjoituksesta. Toisen maailmansodan aikana "Arbetaren" oli yksi maan harvoista avoimesti Saksaa ja natsismia vastustaneista sanomalehdistä, mikä aiheutti jatkuvasti hankaluuksia viranomaisten taholta. Lehden linjan myötä myös sen levikki nousi ennätyslukemiin, lähes 30 000 kappaleeseen. Sodan jälkeen lukijamäärä väheni nopeasti, ja lopulta vuonna 1958 "Arbetaren" muuttui viikkolehdeksi.


title: Arbetaren (Ruotsi)

text: 1970- ja 1980-luvulla lehdessä sai työväenaatteen lisäksi tilaa myös ympäristönsuojelu. Esimerkiksi vuoden 1980 ydinvoimakansanäänestyksen yhteydessä painettiin 132 000 kappaleen ydinvoimaa vastustanut erikoisnumero. Viimeisten vuosikymmenten aikana "Arbetaren" on aktiivisesti ollut mukana Ruotsissa nousseita äärioikeistolaisia ryhmiä ja uusnatseja vastaan suunnatussa antifasistisessa toiminnassa. Lehti muun muassa paljasti tukholmalaisen ammattiosaston johtoon valitun henkilön uusnatsikytkökset, minkä vuoksi ay-aktiivi Björn Söderberg murhattiin kotiovelleen lokakuussa 1999. Vuonna 2002 "Arbetaren" toi julkisuuteen kuningatar Silvian isän Walther Sommerlathin sodanaikaisen toiminnan SA-joukoissa ja Saksan natsipuolueessa. 2000-luvulla lehti on ammattiyhdistystoiminnan ja antifasismin ohella keskittynyt muun muassa feminismiiin sekä globaaliin oikeudenmukaisuuteen.


title: Arbetaren (Ruotsi)

text: "Arbetaren" on tunnettu myös kulttuurilehtenä, jossa on julkaistu alusta lähtien erilaisia novelleja, runoja ja jatkokertomuksia. Niitä ovat kirjoittaneet useat työväenkirjailijat, joista merkittävimpiä ovat Nils Ferlin, Moa Martinson sekä Nobelin kirjallisuuspalkinnon voittaneet Eyvind Johnson ja Harry Martinson. Lisäksi useat kirjailijat, kuten suomalaissyntyinen anarkisti Harry Järv, aloittivat uransa "Arbetaren"-lehden sivuilla. Muita kuuluisia toimittajia ja kirjoittajia ovat olleet muun muassa Stig Dagerman, Tage Danielsson, Vilhelm Moberg, Birgitta Stenberg, Pohjoismaiden neuvoston kirjallisuuspalkinnon voittaneet Ivar Lo-Johansson ja Karl Vennberg sekä Ruotsin akatemian jäsenet Artur Lundkvist ja Per Wästberg.


title: Arbetaren (Ruotsi)

text: 2000-luvulla lehteen on kirjoittanut muun muassa Helsingin Taideyliopiston rehtori Tiina Rosenberg.


title: Midway Gardens

text: Midway Gardens oli arkkitehti Frank Lloyd Wrightin suunnittelema puistokokonaisuus Chicagossa, Illinoisin osavaltiossa Yhdysvalloissa. Puisto avattiin vuonna 1914 ja hävitettiin 1929. Kokonaisuuteen kuului musiikkipaviljonki ja näyttämö sekä pylväskäytäviä, klubirakennus, taverna, huvimajoja, puistokäytäviä, vesiaiheita, parvekkeita, terasseja, puutarhoita ja sisäpihoja.


title: Midway Gardens

text: Puiston avajaisissa soitti Yhdysvaltain kansallisorkesteri, ja kahtena ensimmäisenä vuonna siellä oli näyttäviä tilaisuuksia ja nimekkäitä esiintyjiä kuten Anna Pavlova. Puisto oli talousvaikeuksissa ja vuonna 1916 se myytiin panimolle, joka käytti sen terasseja anniskelualueina. Kieltolaki toi lisää ongelmia vuonna 1920. Puisto vaihtoi omistajaa useasti. Sen rakennukset purettiin lopulta 1929.


title: Price Tower

text: Price Tower on arkkitehti Frank Lloyd Wrightin suunnittelema tornitalo Bartlesvillessä, Yhdysvaltojen Oklahoman osavaltiossa. Se on 67 metriä (221 jalkaa) korkea ja siinä on 19 kerrosta.


title: Price Tower

text: Talo valmistui vuonna 1956. Se oli paikallisen kemikaali- ja öljyputkiyhtiön pääkonttori, ja ainoa toteutettu Wrightin piirtämä pilvenpiirtäjä. Tilaaja, Pricen perheyrityksen johto, ajatteli sijoittaa rakennukseen myös asuntoja. Nykyisin se on taide- ja muotoilumuseona.


title: Price Tower

text: Rakennus poikkeaa Wrightin perinteisestä tyylistä. Useimmissa muissa töissä vaakalinjat ratkaisevat, tässä Wright on korotanut pystysuoria linjoja. Hän näyttää myös osittain luopuneen avoimen tiilan periaatteistaan.


title: Karl Viktor Reinius

text: Karl Viktor Reinius (1862 Vaasa – 1936 Vaasa) oli suomalainen arkkitehti. Reinius työskenteli eri tehtävissä rakennushallituksen edeltäjässä Yleisten rakennusten ylihallituksessa Helsingissä ja myöhemmin Turussa ja Vaasassa. Hänellä oli myös oma suunnittelutoimisto. Hänen tunnettuja suunnittelutöitään ovat muun muassa 1890-luvulla valmistuneet uusrenessanssityyliset ja Jyväskylän kaupungintalo. Reinius suunnitteli myös usean kirkon muutostyöt ja julkisia rakennuksia muun muassa Vaasan seudulle ja Keski-Suomeen.


title: Karl Viktor Reinius

text: Reinius käytti suunnitelmissaan yleensä allekirjoitusta K. V. Reinius. Häneen viitataan eri lähteissä hieman eri etunimillä: A. Reinius, K. W. Reinius ja Karl Wilhelm Reinius.


title: Karl Viktor Reinius

text: Vaasalaisen nimismiehen poika Karl Viktor Reinius opiskeli arkkitehtuuria Helsingissä Polyteknillisessä instituutissa, josta hän valmistui vuonna 1883. Instituutin opettajiin kuului myös arkkitehti Frans Sjöström, jonka oma arkkitehtuuri oli tyyliltään uusrenessanssia. Opettajan tyyli näkyi myös hänen oppilaansa nuoruuden suunnittelutöissä – Yleisten rakennusten ylihallituksessa tyyliä ei arvostettu.


title: Karl Viktor Reinius

text: Reinius meni Yleisten rakennusten ylihallituksen palvelukseen jo ennen valmistumistaan. Hän toimi rakennushankkeiden valvojana sekä pääkaupungissa että koko läänin alueella. Vuodesta 1887 lähtien hän työskenteli Turun lääninkonttorissa ja sai vuonna 1890 nimityksen ylimääräiseksi arkkitehdiksi. Reiniuksella oli Turussa myös toimisto yhdessä arkkitehti Carl Gustaf Hiort af Ornäsin kanssa. Lääninkonttorissa Reiniuksen töihin kuului vaatimattomimpien rakennusten suunnittelua ja arkkitehtisuunnittelun valvontaa.


title: Karl Viktor Reinius

text: Vuonna 1891 Reinius lähti vuodeksi ulkomaille opiskelemaan arkkitehtuuria. Matka suuntautui ainakin Wieniin, jonka uusrenessanssityylisistä kaupunkipalatseista Reinius ammensi vaikutteita myöhempiin suunnitelmiinsa, selvimmin wieniläisvaikutteet näkyvät Jyväskylän kaupungintalossa. Opintomatka päättyi 1892 ja Reinius meni arkkitehdiksi Vaasan lääninkonttoriin. Hän sai seuraavana vuonna nimityksen Yleisten rakennusten ylihallituksen kolmanneksi arkkitehdiksi ja hänet nimitettiin myös Vaasan lääninkonttorin esimieheksi, lääninarkkitehdiksi. Lääninarkkitehdit johtivat julkista rakentamista asemaläänissään. Maaherrat vahvistivat sekä julkisten että yksityisten rakennusten suunnitelmat. Vaasan kautta pidetään Reiniuksen tuotteliaimpana jaksona.


title: Karl Viktor Reinius

text: Reiniuksella oli virkatyönsä lisäksi myös oman suunnittelutoimisto ja rakennustarvikeliike. Lisäksi hän oli toimitusjohtajana Vaasan Puunjalostus Oy:ssä vuodesta 1896 lähtien yhtiön koko kymmenvuotisen olemassaolon ajan. Yhtiö oli ilmeisesti Reiniuksen tietämättä ollut pitkään konkurssin partaalla, mutta kirjanpitäjän väärennösten avulla se oli ollut näennäisesti taloudellisesti kunnossa. Kun se lopulta ajautui konkurssiin, kirjanpitäjä oli vähin äänin poistunut kuvioista ja Reinius joutui syytteeseen konkurssirikoksesta. Hän sai kuuden vuoden kuritushuonetuomion, josta hän kärsi Turussa kolme vuotta ja vapautui sitten. Reinius oli menettänyt myös virkansa ja lisäksi hänet tuomittiin menettämään kansalaisluottamuksensa kymmeneksi vuodeksi. Tuomio johti siihen, että Reinius unohdettiin ammatillisesti. Vuodesta 1910 lähtien hän suunnitteli oman toimistonsa puitteissa. Hän kuoli Vaasassa 1936.


title: Karl Viktor Reinius

text: Itävallan lisäksi Karl Viktor Reinius teki opintomatkoja myös muun muassa Saksaan, Italiaan, Ranskaan ja Kreikkaan. Keski-Euroopassa renessanssi oli jo vaihtunut jugendtyyliin, ja sen vaikutukset näkyivät myös Reiniuksen myöhemmissä suunnitelmissa. Näistä huomattava oli Kokkolan seminaarin normaalikoulun kivinen rakennus, jonka hän suunnitteli 1903–1905. Hänen suunnittelemissaan kirkkorakennusten korjaus- ja muutostöissä on kuitenkin goottilaisen arkkitehtuurin vaikutteita.


title: Astoria (Oregon)

text: Astoria on kaupunki Yhdysvaltojen länsirannikolla, Oregonin osavaltion luoteiskulmassa. Se on Clatsop piirikunnan hallintokeskus. Kaupunki sijaitsee lähellä Columbia-joen suuta.


title: Astoria (Oregon)

text: Astoria on saanut nimensä American Fur Companyn omistajan John Jacob Astorin mukaan. Kaupunki alkoi syntyä hänen yhtiönsä turkiskaupan ympärille 1811. Kalateollisuuden kulta-aikoina 1800- ja 1900-lukujen vaihteessa kaupunkiin asettui paljon siirtolaisia Suomesta. Monet heistä olivat radikaaleja vasemmistolaisia ja Amerikan Suomalaisen Sosialistijärjestön jäseniä.


title: Astoria (Oregon)

text: Columbia-joen etelärannalla sijaitsevan Astorian lähellä sijaitsee syväsatama Port of Astoria. Kaupungista johtaa Astoria–Megler-silta joen yli naapuriosavaltio Washingtoniin. Vuoden 2010 väestönlaskennassa Astorian asukasluku oli 9 477. Suomalaisperäisiä Astorian asukkaista on nykyisin noin 6 prosenttia.


title: Astoria (Oregon)

text: Astorian tärkeimpiä nähtävyyksiä ovat Fort Clatsopin linnakkeen jäljitelmä sekä Astoria Column -näkötorni, jonka Astorin perhe rakennutti Coxcomb-kukkulalle 1926.


title: Astoria (Oregon)

text: Sateinen Astoria on yksi kolmesta korkeimman ilmankosteuden paikkakunnista manner-Yhdysvalloissa. Sadepäiviä on keskimäärin 191 vuodessa.


title: Astoria (Oregon)

text: Astoria on läpi Amerikan mantereen kulkevan historiallisen Route 30 -valtatien läntinen päätepiste. Itäinen päätepiste on New Jerseyn Atlantic City.


title: Astoria (Oregon)

text: Lewisin ja Clarkin tutkimusretkikunta vietti talven 1805–1806 Fort Clatsopin linnakkeessa, joka oli tuolloin vaatimaton hirsirakennus nykyisestä Astorian kaupungista lounaaseen. Retkikunta odotteli laivaa viemään heidät takaisin itärannikolle, mutta joutui viettämään paikassa kylmän ja sateisen talven ja palaamaan sitten itään samaa reittiä kuin oli tullutkin. Linnoituksen jäljitelmä toimii nykyisin historiallisena muistomerkkinä.


title: Astoria (Oregon)

text: Vuonna 1811 John Jacob Astorin Pacific Fur Company perusti Fort Astorian, josta piti tulla yhtiön tärkein turkiskaupan keskus Yhdysvaltain luoteisosassa. Se oli samalla ensimmäinen pysyvä amerikkalaissiirtokunta Tyynenmeren rannikolla.


title: Astoria (Oregon)

text: Brittiläis-kanadalainen tutkimusmatkailija David Thompson oli ensimmäinen eurooppalainen, joka purjehti läpi Columbia-joen vuonna 1811. Hän saapui Fort Astoriaan kaksi kuukautta Pacific Fur Companyn laivan jälkeen. Turkiskauppa ei alkanut menestyä, ja liiketoiminta myytiin brittiläisille 1813. Se pysyi heidän hallussaan 1840-luvun puoliväliin, jolloin Oregonin reittiä pitkin saapuvat uudisraivaajat alkoivat asuttaa myös Astorian seutua. John Jacob Astor palkkasi 1830-luvulla tunnetun kirjailijan Washington Irvingin kirjoittamaan Pacific Fur Companyn kolmivuotisen valtakauden romantisoiduksi ja polveilevaksi kirjaksi "Astoria" (1835).


title: Astoria (Oregon)

text: 1900-luvun alussa Astoriaan alkoi saapua paljon siirtolaisia, erityisesti suomalaisia ja kiinalaisia. Suomalaiset asettuivat etenkin Uniontownin alueelle lähelle nykyistä Astoria–Megler-siltaa. Monet suomalaiset ja kiinalaiset saivat työtä kalastajina tai kaupunkiin perustetuista kalasäilyketehtaista.


title: Astoria (Oregon)

text: Vuosina 1883 ja 1922 Astorian keskustan pylväiden varaan rakennetut puutalot kärsivät suurista tulipaloista.


title: Astoria (Oregon)

text: Astorian talous kehittyi kalateollisuuden ohella puutavarakaupan avulla, mutta alkoi hiipua toisen maailmansodan jälkeen. Vuonna 1945 Columbia-joen varrella toimi kolmisenkymmentä kalasäilyketehdasta, joista kuitenkin viimeinenkin suljettiin 1980. Myös puutavarabisnes alkoi heiketä, ja kaupungin suurin työnantaja, iso vaneritehdas, lakkautettiin 1989. Rautatieliikenne kaupunkiin loppui 1996.


title: Astoria (Oregon)

text: Nykyään Astorian tärkeimpiä elinkeinoja ovat kulttuuriala, kevyt teollisuus ja matkailu. Suuret risteilyalukset ovat pysähtyneet Astoriassa vuodesta 1982, jolloin satamalaitureita parannettiin niille sopiviksi.


title: Astoria (Oregon)

text: Astoriassa syntyneisiin kuuluu muun muassa suomalainen elokuvaohjaaja Armand Lohikoski. Vampirana tunnetuksi tullut Maila Nurmi kävi Astoriassa lukionsa loppuun ja Clark Gable aloitti siellä teatteriuransa. Kaupungissa on kuvattu muun muassa elokuvat "Arkajalat" (1985), "Lastentarhan kyttä" (1990) ja "Free Willy – Pelastakaa Willy" (1993).


title: Pimeiden öiden elokuvafestivaali

text: Pimeiden öiden elokuvafestivaali (, lyhennys PÖFF) tai Tallinnan elokuvajuhlat on vuosittain marraskuussa Tallinnassa järjestettävä elokuvajuhla.


title: Pimeiden öiden elokuvafestivaali

text: Vuodesta 1997 alkaen järjestetty PÖFF on Baltian maiden suurin elokuvajuhla. Sen yhteydessä järjestetään alafestivaaleja, kuten lasten- ja nuortenelokuvalle ja alan opiskelijoille.


title: Pimeiden öiden elokuvafestivaali

text: Festivaali palkitsi Jörn Donnerin vuonna 2017 hänen elämäntyöstään.


title: Boon linna

text: Boon linna on rakennus Ruotsissa Hallsbergin kunnassa. Linna valmistui vuonna 1882 Johan Fredrik Åbomin piirustusten mukaisesti ja se on saanut vaikutteita keskiajan linnoista. Paikalta purettiin vanhempi päärakennus ja rakennettiin uusia talousrakennuksia. Linnan sisällä tehtiin rakennustöitä Ivar Tengbomin johdolla vuosina 1925-1927, jolloin iso salonki sai 1700-lukulaisen ulkoasun ja eteiseen rakennettiin marmoritakka. Samalla kertaa rakennettiin linnan ympärille uusi maisemapuisto.


title: Boon linna

text: Linnan lähellä sijaitsee Bon kirkko ja entinen koulu, jossa toimii nykyisin kotiseutuyhdistys.


title: Manipurin kieli

text: Manipuri (manipuriksi মেইতেই লোন্ "meitei lon") on koillis-Intiassa Manipurin osavaltiossa puhuttu tiibetiläis-burmalainen kieli. Kielellä on vuoden 2001 väestönlaskennan mukaan 1,5 miljoonaa puhujaa ja sitä puhutaan Manipurin lisäksi Assamin, Länsi-Bengalin, Nagalandin, Tripuran, ja Uttar Pradeshin osavaltioissa sekä Bangladeshissa. Kielestä käytetään kansainvälisesti myös nimiä ”meitei” ja ”meithei”. Manipurista tehtiin Manipurin osavaltion virallinen kieli vuonna 1992 Intian perustuslain 71. lisäyksessä.


title: Manipurin kieli

text: Bangladeshissa ja Intiassa puhutut manipurin murteet eroavat toisistaan huomattavasti, joten bangladeshilaisilla ja intialaisilla puhujilla on jonkin verran vaikeuksia ymmärtää toisiaan.


title: Manipurin kieli

text: Manipurilla on oma kirjaimistonsa meitei, joka oli käytössä 1000-luvulta 1700-luvulle asti. Sittemmin manipuria on kirjoitettu bengalin ja assamin tavoin bengalilaisella kirjaimistolla. 1900-luvun puolivälistä alkaen manipurin puhujat ovat kuitenkin alkaneet osoittaa uutta mielenkiintoa vanhaa kirjaimistoa kohtaan, ja 1980-luvulta lähtien meitei-kirjaimistoa on opetettu Manipurin osavaltion kouluissa bengalilaisten kirjainten rinnalla.


title: Barsebäckin linna

text: Barsebäckin linna on rakennus Ruotsissa Kävlingen kunnassa. Barsebäck on mainittu 1300-luvulla säteritilana ja sitä käytettiin puolustukseen kuten monia muitakin skånelaisia säteritiloja samaan aikaan. Päärakennuksen nykyiseen ulkonäköön ovat vaikuttaneet 1800-luvun lopun rakennustyöt, jolloin siihen tehtiin renessanssista inspiroitunut tyyli. Todennäköisesti rakennuksessa on osia noin vuoden 1500 tienoilla tehdystä kivitalosta.


title: Tapaturmantorjuntayhdistys

text: Tapaturmantorjuntayhdistys (Tapaturmantorjunta ry) oli Suomessa vuosina 1935–1971 toiminut valtakunnallinen järjestö, jonka tarkoituksena oli herättää yleistä mielenkiintoa tapaturmien ehkäisemiseen ja niiden syiden selvittämiseen. Tapaturmantorjuntayhdistys jakaantui työturvallisuus- ja liikennejaoksiin, joista jälkimmäisestä käytettiin yleisesti lyhennettä Talja.


title: Tapaturmantorjuntayhdistys

text: Tapaturmantorjuntayhdistys perustettiin Helsingissä marraskuussa 1935 ja sen ensimmäinen varsinainen toimintavuosi oli 1936. Uuden yhdistyksen pääasiallinen tarkoitus oli valistustoiminta työtapaturmien torjumiseksi, mutta sääntöjen mukaan myös toiminta liikennetapaturmien ehkäisemiseksi kuului sen alaan. Yhdistyksen liikennejaos perustettiin vuonna 1938, kun vuonna 1929 toimintansa aloittanut Liikennekulttuurikomitea liittyi siihen. Vuonna 1952 kulkulaitosten ja yleisten töiden ministeriö uskoi sille lain nojalla määrätyt tehtävät liikenneturvallisuuden kohottamiseksi Taljan hoidettaviksi, jolloin Taljasta tuli ministeriölle hyödyllinen apuelin.


title: Tapaturmantorjuntayhdistys

text: Tapaturmantorjuntayhdistyksen työturvallisuusjaos järjesti työturvallisuuskursseja, turvallisuuspäiviä, valistustilaisuuksia, suojeluteknisiä tarkastuksia ja suojeluvälinenäyttelyjä. Suojeluteknisillä tarkastuksilla kartoitettiin työpaikkojen erityisen vaarallisia pisteitä ja pyrittiin löytämään niihin parannuksia. Tapaturmantorjuntayhdistyksen liikennejaos toimi lähinnä asetuksen määräämänä liikenneturvallisuustyön keskuselimenä mm. kehittämällä liikennetapaturmien syiden tutkimusta, liikennesääntöjä, ajoneuvojen turvallisuusmääräyksiä, moottoriajoneuvojen kuljettajien kelpoisuusehtoja, erityisryhmien (lasten, vanhusten ja toimintarajoitteisten henkilöiden) turvallisuutta liikenteessä, liikenteen jatkuvaa tarkkailua sekä yleistä liikennevalistusta. Vuonna 1963 Tapaturmantorjuntayhdistyksen jäseninä oli kymmenen valtion laitosta, 22 vakuutusyhtiötä, 43 järjestöä, 299 työnantajaa, 315 kaupunkia, kauppalaa ja maalaiskuntaa sekä 232 henkilöjäsentä. Yhdistys julkaisi aikakauslehtiä "Varokeino – Skyddsvärnet" ja "Talja tiedottaa – Talja meddelar". Muita julkaisuja olivat opaskirjaset, julisteet ja lentolehtiset, joista suurin osa oli työturvallisuusaiheisia. Vuonna 1961 Taljaan perustettiin liikenneturvallisuuden kehittämiseen tähdänneiden toimien vaikutuksia kartoittanut tilasto- ja tutkimustoimisto, joka toimi yhteistyössä Työterveyslaitoksen ja muiden tutkimuslaitosten sekä korkeakoulujen kanssa.


title: Tapaturmantorjuntayhdistys

text: 1960-luvun mittaan Tapaturmantorjuntayhdistyksen työturvallisuus- ja liikennejaokset ajautuivat toiminnallisesti yhä enemmän erilleen, jolloin yhdistyksen johto päätyi lopulta jakamaan järjestön kahdeksi erilliseksi juridiseksi yksiköksi. Laajentunut tehtäväkenttä vaati enemmän tehoa kuin mihin kumpikaan jaos olisi yksinään kyennyt. Lokakuussa 1971 Taljan seuraajaksi perustettiin Liikenneturva ry ja saman vuoden joulukuussa työturvallisuusjaoksen seuraajaksi Työsuojelu ry. Virallisesti Tapaturmantorjuntayhdistyksen toiminta päättyi vuoden 1971 lopussa. Vuoden 1974 alussa perustettiin Liikenneturva ry:n seuraajaksi ja työn jatkajaksi julkisoikeudellinen Liikenneturva eduskunnan lokakuussa 1973 hyväksymällä asetuksella.


title: Bass Generation

text: Bass Generation on ruotsalaisen Basshunterin vuonna 2009 julkaisema albumi, järjestyksessään viides albumi.


title: Vladimir Dal

text: Vladimir Ivanovitš Dal (, ; 22. marraskuuta 1801 Lugansk – 4. lokakuuta 1872 Moskova) oli venäläinen kirjailija, sanakirjantekijä ja kansatieteilijä.


title: Vladimir Dal

text: Vladimir Dal syntyi Venäjän kansalaisuuden ottaneen tanskalaisen lääkärin perheeseen Venäjän keisarikunnan silloisen Uuden Venäjän kuvernementin Luganskin kylässä, joka nykyisin tunnetaan Luhanskin kaupunkina Ukrainassa. Hän opiskeli Pietarin merisotakoulussa vuosina 1814–1819 ja palveli vuoteen 1826 saakka armeijassa. Vuonna 1829 hän valmistui lääkäriksi Tarton yliopistosta ja työskenteli sen jälkeen lääkärinä ja virkamiehenä. Vuonna 1838 Dal valittiin Pietarin tiedeakatemian kirjeenvaihtajajäseneksi hänen laatimansa Orenburgin seudun kasvi- ja eläinkokoelman perusteella.


title: Vladimir Dal

text: Dal alkoi jo varhain kerätä venäjän kielen sanastoa ja venäläistä kansanperinnettä. Vuonna 1832 hän julkaisi joukon satuja ja vuosina 1833–1839 neliosaisen tarinakokoelman "Byli i nebylitsy". Kirjailijanimellä "Kazak Luganski" Dal julkaisi realistisia kansankuvauksia ja kertomuksia kuten "Soldatskije dosugi" (1843) ja "Matrosskije dosugi" (1853). Vuosina 1861–1862 ilmestyi yli 30 000 sananlaskua ja sanontaa käsittävä kokoelma "Poslovitsy russkogo naroda".


title: Vladimir Dal

text: Dalin päätyö on neliosainen venäjän kielen selittävä sanakirja "Tolkovyi slovar živogo velikorusskogo jazyka" (ensimmäinen laitos 1863–1866), jonka parissa hän työskenteli yli viisikymmentä vuotta. Se sisältää yli 200 000 venäjän kirja- ja kansankielen sekä murteiden sanaa, jotka on järjestetty kantasanoittain (osittain virheellisesti) pesyeiksi. Sanakirjassa on paljon fraseologismeja, sananlaskuja, sanontoja ja kansatieteellistä aineistoa. Se sisältää myös tekijänsä lainasanojen korvaamiseksi keksimiä uudissanoja. Dal sai sanakirjastaan tiedeakatemian Lomonosovin palkinnon ja kunnia-akateemikon arvonimen vuonna 1863.


title: Vladimir Dal

text: Itä-Ukrainan kansallinen yliopisto Luhanskissa, yksi Ukrainan tiedeyliopistoista, on nimetty Volodymyr Dalin (eli Vladimir Dalin) mukaan.


title: Moottoripyöräilyn Amerikan Grand Prix

text: Moottoripyöräilyn Amerikan Grand Prix on ratamoottoripyöräilyn MM-sarjan osakilpailu, joka on ajettu vuodesta Circuit of the Americasilla Texasissa. Kilpailu oli MotoGP-kauden 2013 kolmas Yhdysvalloissa ajettava osakilpailu Indianapoliksen ja Laguna Secan kilpailujen lisäksi.


Moottoripyöräilyn Tyynenmeren Grand Prix oli ratamoottoripyöräilyn MM-sarjan osakilpailu vuosina -. Japanin GP-nimi oli varattu Suzukassa ajetulle kilpailulle, joten tämä toinen Japanissa Twin Ring Motegilla ajettu kilpailu sai nimen Tyynenmeren Grand Prix.


Moottoripyöräilyn Grand Prix -kausi 1963 oli 15. ratamoottoripyöräilyn MM-sarjan kausi. Osakilpailuja ajettiin 12 kappaletta kuudessa eri luokassa.


title: Moottoripyöräilyn Grand Prix -kausi 1963

text: † MM-sarjan ulkopuolinen kilpailu.


title: Hollannin TT-ajot

text: Hollannin TT-ajot on ratamoottoripyöräilyn MM-sarjan osakilpailu, joka ajetaan perinteisesti kesäkuun viimeisenä lauantaina TT Circuit Assenilla. Se on ajettu vuosittain vuodesta 1925, pois lukien 1940-1945, jolloin Euroopassa oli käynnissä toinen maailmansota.


title: Sasha Pavlović

text: Aleksandar "Sasha" Pavlović (; s. 15. marraskuuta 1983 Bar) on montenegrolainen koripalloilija, joka on pelannut KK Partizanissa vuodesta 2014 lähtien.


title: Sasha Pavlović

text: Pavlović aloitti koripallon Primorka Barin juniorijoukkueissa, joista hän siirtyi myöhemmin KK Budućnost Podgoricaan kaudeksi 2000–2001. Hän edusti seuraa kolme kautta ja voitti cup-mestaruuden vuonna 2001.


title: Sasha Pavlović

text: Kesällä Pavlović osallistui , jossa Utah Jazz varasi hänen pelaajaoikeutensa tilaisuuden 19:ntenä pelaajana. Tulokaskaudellaan hän teki keskimäärin 4,8 pistettä ja otti 2,0 levypalloa ottelua kohden. Vuoden 2004 NBA:n laajennusvarauksessa uudeksi NBA-seuraksi tullut Charlotte Bobcats varasi hänet Utahilta, mutta kauppasi hänet heti Cleveland Cavaliersille, jossa hän vietti valtaosan NBA-urastaan.


title: Sasha Pavlović

text: Pisteiden valossa Pavlovićin paras NBA-kausi oli 2006–2007, jolloin hän teki keskimäärin 9,0 pistettä ottelua kohden ja heitti kolmen pisteen heittonsa 40,5 % tarkkuudella. Hän edusti seuraa kesään 2009 asti, jolloin Cavaliers kauppasi hänet, Ben Wallacen sekä varausvuoron Phoenix Sunsille. Samalla Cavaliers sai joukkueeseensa Shaquille O'Nealin. Pavlović ei kuitenkaan edustanut Sunsia yhdessäkään ottelussa, sillä syyskuussa 2009 seura vapautti hänet sopimuksestaan. Pian tämän jälkeen hän solmi Minnesota Timberwolvesin kanssa pelaajasopimuksen.


title: Sasha Pavlović

text: Kauden 2010–2011 alussa Pavlović pelannut missään seurassa, vaan siirtyi vasta tammikuussa 2011 Dallas Mavericksiin. Kymmenen ottelun jälkeen, helmikuussa 2011, hän jatkoi uraansa New Orleans Hornetsissa. Pavlović edusti seuraa vain neljässä ottelussa ja siirtyi maaliskuussa 2011 loppukaudeksi Boston Celticsiin. Kauden 2011–2012 hän pelasi kokonaisuudessaan Celticsin joukkueessa. Kesällä 2012 hän siirtyi kolmen seuran suuressa pelaajakaupassa Portland Trail Blazersille.


title: Sasha Pavlović

text: Kausi 2012–2013 jäi hänen toistaiseksi viimeisekseen NBA:ssa ja hän teki kauden aikana keskimäärin 2,6 pistettä ottelua kohden. Helmikuussa 2014 hän siirtyi takaisin Eurooppaan yli vuosikymmenen NBA-koripallon jälkeen ja teki serbialaisen KK Partizanin kanssa pelaajasopimuksen.


title: Sasha Pavlović

text: Pavlović pelasi Serbia ja Montenegron alle 20-vuotiaiden juniorimaajoukkueessa. Hän pelasi myös Serbia ja Montenegron koripallomaajoukkueessa, jonka kanssa hän oli mukana vuoden 2004 olympiaturnauksessa.


title: Williamsonin eetterisynteesi

text: Williamsonin eetterisynteesi on alkyyli- tai aryylihalogenidin ja alkoksidin tai fenoksidin välinen reaktio, jossa reaktion tuotteena muodostuu eetteri. Reaktio on nimetty kehittäjänsä Alexander William Williamsonin mukaan, joka löysi reaktion vuonna 1850. Williamsonin eetterisynteesi on yksi käytetyimpiä tapoja valmistaa eettereitä synteettisesti teollisuudessa.


title: Williamsonin eetterisynteesi

text: Williamsonin eetterisynteesi on monipuolinen tapa valmistaa eettereitä, koska sopivan alkyylihalogenidin ja alkoksidin tai fenoksidin valinnalla voidaan tuottaa joko symmetrisiä tai asymmetrisiä eettereitä. Alkoksidin muodostamiseen vaaditaan erittäin vahva emäs esimerkiksi natriumhydridi ja fenoksidien muodostamiseen riittää heikompikin emäs kuten natriumhydroksidi tai hopeaoksidi. Alkyyli- tai aryylihalogenidin tulee olla primäärinen tai sekundäärinen. Käsiteltäessä tertiäärisiä halogeeniyhdisteitä näissä olosuhteissa tapahtuu pääasiassa eliminaatioreaktioita, joiden tuotteina muodostuu alkeeni. Aromaattiset halodit reagoivat vain vähäisessä määrin fenoksidi-ionien kanssa ellei halogenidissa ole myös jotain elektroneja puoleensävetävää ryhmää, kuten nitroryhmää. Aromaattisilla yhdisteillä voi tapahtua sivureaktioina alkyloitumisreaktioita aromaattiseen renkaaseen.


title: Williamsonin eetterisynteesi

text: Williamsonin eetterisynteesi on nukleofiilinen substituutioreaktio ja tapahtuu SN-reaktiomekanismilla. Mekanismissa nukleofiilinen alkoksidi- tai fenoksidi-ioni reagoi elektrofiilisen alkyylihalogenidin hiiliatomin kanssa. Reaktiossa muodostuu viisiatominen siirtymätila ja parempi lähtevä ryhmä halogenidi irtoaa, jolloin tuotteena muodostuu eetteri ja halogenidi-ioni.


title: Hilton Molino Stucky Venice

text:
Molino Stucky on Venetsiassa Giudeccan saarella sijaitseva entinen mylly ja pastatehdas. Nykyään rakennuskompleksissa on Hilton-ketjun hotelli.
Tehtaan perusti Giovanni Stucky 1800-luvun lopulla. Tehdas oli aikanaan alansa suurimpia Euroopassa. Tehdas koostui 13 rakennuksesta joista korkein oli 9-kerroksinen. Tyyliltään rakennukset ovat uusgoottisia ja ne on tehty tiilestä. Molino Stuckyn pasta oli yksi tunnetuimmista pastamerkeistä maailmanlaajuisesti, ja tehdas menestyi hyvin. Giovanni Stucky murhattiin vuonna 1910. Murhan teki yksi tehtaan entinen työntekijä joka kärsi mielenterveysongelmista. Tämän jälkeen tehtaan johdon otti käsiinsä Giovannin poika Giancarlo. Aika oli kuitenkin jo ajamassa tehtaan ohi. Rautateiden kehitys vei kuljetusedun Molino Stuckylta, ja lopulta tehdas jouduttiin lopettamaan vuonna 1955. Tehdas oli tämän jälkeen rappiolla, kunnes lopulta vuonna 1998 aloitettiin rakennuksen kunnostaminen. Rakennustyömaalla oli kuitenkin suuri tulipalo vuonna 2003, joka viivästytti valmistumista. Lopulta vuonna 2007 tehtaaseen avattiin hotelli Hilton Molino Stucky Venice.


title: Maithilin kieli

text: Maithili on indoarjalainen kieli, jota puhutaan Koillis-Intiassa Biharin osavaltiossa ja Nepalissa. Sillä on vuodesta 1992 lähtien ollut virallisen kielen asema Biharissa. Maithililla on noin 30 miljoonaa puhujaa Intiassa ja noin neljä miljoonaa Nepalissa.


title: Maithilin kieli

text: Maithili kuuluu indoarjalaisten kielen itäiseen haaraan ja se luetaan yhdessä muun muassa bhodžpurin ja magahin kanssa bihar-kielten ryhmään. Maithilia kirjoitetaan devanagari-kirjaimistolla.


title: Rica Seilet Hotelli

text: Rica Seilet Hotelli on Norjan Moldessa, Møren ja Romsdalin läänissä sijaitseva tornitalo. Rakennus on hotelli, jonka avajaiset pidettiin 11. syyskuuta 2002. Kuusitoistakerroksinen ja 82 metriä korkea rakennus on koko Molden kaupungin korkein rakennus. Tornista on tullut tunnettu nähtävyys, vaikka sen rakentaminen oli aiheuttanut runsaasti vastarintaa ennen sen rakentamisen hyväksymistä. Hotelli sisältää 170 huonetta, kymmenen kokoushuonetta, kaksi baaria, sekä ravintolan. Hotellin vieressä sijaitsee Bjørnsonhuset, jolla on sama sisäänkäynti hotellin kanssa. Myös Bjørnsonsplassen sijaitsee hotellin edessä parkkipaikalla, johon on rakennettu kiviä ympäröimään tuhansien ruusujen puutarhaa.


title: USS Anthony (DD-172)

text: USS Anthony (runkonumero DD_172) oli Yhdysvaltain laivaston Wickes-luokan hävittäjä, joka valmistui pian ensimmäisen maailmansodan päätyttyä.


title: USS Anthony (DD-172)

text: Yhdysvaltain laivasto tilasi aluksen Union Iron Worksiltä San Framcisckosta Kaliforniasta. Sen köli laskettiin 18. huhtikuuta 1918 nimettömänä hävittäjä No. 172:na. Laivastoesikunnan 1. elokuuta 1918 päivätyllä käskyllä alus nimettiin "USS Anthonyksi" ja alus laskettiin vesille 10. elokuuta kumminaan San Franciscon Canadian Bank of Commercen johtajan Bruce Heathcoten tytär neiti Grace Heathcote. Alus otettiin palvelukseen 19. kesäkuuta 1919 Mare Islandin laivastontelakalla Vallejossa Kaliforniassa ensimmäisenä päällikkönään David Alexander Scott.


title: USS Anthony (DD-172)

text: Varustamisen päätyttyä "USS Anthony" purjehti pitkin Etelä-Kalifornian rannikkoa vieraillen Santa Barbarassa, missä alus osallistui Yhdysvaltain itsenäisyyspäivän juhlallisuuksiin. Se jatkoi seuraavana päivänä matkaansa etelään San Diegoon, jossa se osallistui harjoitukseen ennen paluutaan San Franciscon lahdelle 19. heinäkuuta. Alus teki 25.-31. heinäkuuta pikavisiitin Bremertoniin Washingtoniin palaten Montereyn kautta San Diegoon 4. elokuuta. Se jatkoi matkaansa Colnettinlahdelle ja palatessaan yöllä 5. elokuuta San Diegoon alus havaitsi Tyynenmeren laivaston 4. laivueen ankkurissa South Coronadon rannikolla.


title: USS Anthony (DD-172)

text: Seuraavana päivänä alus osallistui laivastokatselmukseen, minkä jälkeen se kuljetti vierailijoita San Pedroon. Tankattuaan "USS Kanahwalta" 11. elokuuta alus lähti Redondo Beachin edustalle, jossa se liittyi iltapäivällä 13. elokuuta "USS Texasin", "USS Nebraskan", "USS Seattlen", "USS Prairien" sekä "USS Tarbellin" ja "USS Sprostonin" muodostamaan osastoon. Kolme päivää myöhemmin alus kiinnittyi kunnalliseen laituriin Santa Monicassa, josta se jatkoi 19. elokuuta rannikkoa pitkin Santa Barbaraan. Alus tankkasi Loas Angelesissa, minkä jälkeen se kuljetti matkustajia Santa Barbaraan ennen siirtymistään Santa Cruziin etsimään kadonnutta lentokonetta.


title: USS Anthony (DD-172)

text: Alus havaitsi koneen iltapäivällä 29. elokuuta ja se ankkuroitui Redwood Canyonin edustalle. Pian saavuttuaan alukselta siirrettiin lentokoneen miehistölle huopia ja elintarvikkeita. Alus palasi vielä samana iltana Santa Cruziin. Alus siirsi 30. elokuuta San Franciscon lahdella lentomateriaalia "SC-278":lle ja armeijan hinaajalle "El Aguadorille" , minkä jälkeen se palasi laivasto-osastoon Bolinasinlahdella. Alus lähti laivaston mukana 1. syyskuuta laivastokatselmukseen, jossa se ampui 17 kunnialaukausta laivastoministeri Danielsin kunniaksi.


title: Only Love Can Hurt Like This

text: Only Love Can Hurt Like This on englantilaisen laulaja-lauluntekijä Paloma Faithin kappale, jonka on sanoittanut Diane Warren. Se julkaistiin artistin kolmannen, A Perfect Contradiction-studioalbumin toisena singlenä 11. toukokuuta 2014. Kappaleesta tuli artistin kolmas Britannian singlelistan kymmenen parhaan joukkoon päässyt kappale, sen jälkeen kun se 11. huhtikuuta nousi 20. sijalta 7. sijalle ja siitä tuli hänen parhaiten kyseisellä listalla menestynyt kappale vuonna 2012 julkaistun "Picking Up the Pieces"-kappaleen rinnalla.


title: Only Love Can Hurt Like This

text: Digitaalinen latausDigitaalinen lataus – Live Performance for BurberryDigitaalinen lataus – remixversiot


title: Only Love Can Hurt Like This

text: " "Only Love Can Hurt Like This" (Adam Turner Remix) – 6:53


title: Pentti Sydänmaanlakka

text: Pentti Kalervo Sydänmaanlakka (s. 1954) on henkilöstöjohtamisen konsultti ja tietokirjailija. Sydänmaanlakka on valmistunut filosofian tohtoriksi Aalto-yliopiston tuotantotalouden laitokselta 2002. Sydänmaanlakalla on myös tekniikan lisensiaatin tutkinto (2001) samalta laitokselta ja filosofian maisterin tutkinto (1980) Helsingin yliopistosta.


title: Pentti Sydänmaanlakka

text: Sydänmaanlakka on työskennellyt pitkään henkilöstöjohdon tehtävissä muun muassa Nixdorfin, Siemensin, Koneen ja Nokian palveluksessa. Vuodesta 2002 lähtien hän on toiminut perustamansa yrityksen, Pertec Consulting Oy:n kautta.


title: Pentti Sydänmaanlakka

text: Pentti Sydänmaanlakka on kirjoittanut viisi teosta johtamisesta. Hän on toiminut Henry ry:n (Henkilöstöjohdon Ryhmä) puheenjohtajana 1998–1999 ja on myös Henryn kunniapuheenjohtaja. Helsingin Kauppakorkeakoulun Executive Education on myöntänyt hänelle Tiedon jano -tunnustuspalkinnon 2003.


title: Pentti Sydänmaanlakka

text: Sydänmaanlakka on rakentanut älykkään johtamisen viitekehystä väitöskirjassaan ja useissa kirjoissaan.


title: Askold ja Dir

text:
Askold (muinaisskandinaaviksi "Haskuldr" tai "Höskuldr") ja Dir (tai myös "Dyri") (syntymäaika tuntematon, kuolivat 882) olivat puolilegendaarisia Kiovan hallitsijoita, jotka "Nestorin kronikan" mukaan olivat ruhtinas Rurikin varjagisoturipäälliköitä 860-870-luvuilla. He eivät olleet Rurikin sukulaisia vaan hänelle uskollisia sotapäälliköitä. He hallitsivat Kiovaa vuosina 862-882, minkä jälkeen Novgorodin ruhtinas Oleg Viisas valloitti Kiovan ja surmasi heidät.
Nestorin kronikan mukaan vuonna 862 Rurik ja 2 hänen veljeään, Sineus ja Truvor, sekä hänen varjagisoturijoukon (mukaan lukien Askold ja Dir) oli pyydetty "meren takaa" hallitsemaan ja saattamaan järjestyksen maahan, jossa tsuudit, slaavit, merjalaiset, vepsäläiset ja krivitšit taistelivat toisiaan vastaan eivätkä keskenään kyenneet rauhaa palauttamaan.


title: Askold ja Dir

text: Rurik rupesi jakamaan maita. Hän otti Novgorodin, Sineus Beloozeron ja Truvor Izborskin. Sen jälkeen osa varjageista halusi lähteä Konstantinopoliin (muinaisskandinaaviksi "Miklagard/Miklagård", muinaisslaaviksi "Tsargrad"). Matkatessaan sinnepäin Dnepriä pitkin he näkivät kukkulalla pienen kaupungin ja kysyivät kenelle se kuuluu. Heille kerrottiin, että se on Kiova ja sen oli rakentanut 3 veljestä: Ki, štšek ja Horiv. Heidän kuoltuaan asukkaat joutuivat maksamaan veroja kasaareille. Askold ja Dir asettuivat kaupunkiin, keräsivät ympärilleen paljon varjageja ja ryhtyivät hallitsemaan poljaaneja.


title: Askold ja Dir

text: "Saaga Ragnarista ja hänen pojista" kertoi, että, Askold oli Hvitserkin poika sekä Ragnar Lodbrokin pojanpoika, joka oli puolilegendaarinen Ruotsin kuningas (noin 770-785). Hvitserk oli Rurikin aikalainen. Hänen sanottiin käyvän valloitussotaa Itä-Euroopassa.


title: Askold ja Dir

text: Ainoa ulkomainen lähde, joka mainitsee kaksoishallinnasta on arabialainen historioitsija Al-Masudi. Hänen mukaansa "kuningas al-Dir [Dir] oli suurin kaikista "Saqaliban" kuninkaista (arabinimi slaaveista)." Jotkut tutkija ovat yrittäneet todistaa, että "al-Dir" viittaisi slaavilaiseen hallitsijaan ja Dirin aikalaiseen. Tämä teoria on hyvin kiistanalainen ja vaikuttaa kuitenkin siltä, että puhuttaisiin samasta henkilöstä eri nimillä: "al-Dir" ja Dir. Näyttää siltä, että muinaisslaavissa oli alun perin "askold Dir" eikä "Askold i Dir" kuten se tunnetaan Nestorin kronikassa. Itse sana "askold" tai "oskold" on johdettu muinaisskandinaavin sanasta "óskyldr" joka tarkoittaa "kummallista". Sen vuoksi voimmekin olettaa, että Kiovan hallitsijan nimi oli Dir slaaveille ja varjageille hän oli ""óskyldr Dyri""—"Kummallinen Dir". Myöhemmät varjagit Rusin maassa ilmeisesti unohtivat merkityksen "óskyldr", minkä vuoksi Nestor kirjoitti kronikkaansa Kiovan kahdesta hallitsijasta: Askoldista ja Diristä.


title: Askold ja Dir

text: Rusien hyökkäys Konstantinopoliin kesäkuussa 860 yllätti kreikkalaiset täysin. Heille se oli kuin "salama kirkkaalta taivaalta" kuten sitä kuvasi Konstantinopolin patriarkka Fotios kuuluisassa silminnäkijäkertomuksessaan. Nestorin kronikassa sotaretken on mainittu tapahtuneen vuonna 866, johon myös Askold ja Dir osallistuivat.


title: Askold ja Dir

text: Patriarkka Fotius I lähetti Rusin maahan ensimmäisen kerran piispan kastamaan Rusin kristityksi maaksi sekä Bysantille ystävälliseksi maaksi. Useimmat historioitsijat pitävät Askoldin kääntymistä kristityksi hyvin epätodennäköisenä ajatuksena.


title: Askold ja Dir

text: Kun Rurik kuoli vuonna 879, niin hänen seuraajakseen tuli Oleg Viisas, joka oli Rurikin vaimon Efandan veli. Hänestä tuli Rurikin pojan Igorin huoltaja ja sijaishallitsija. Oleg valloitti Kiovan noin vuonna 882. Nestorin kronikan mukaan Oleg houkutteli heidät ansaan, jossa Olegille uskolliset varjagit tappoivat heidät.


title: Askold ja Dir

text: Kiovalaisen legendan mukaan Askoldin hautakumpu on Uhorskan kukkulalla, jonne myöhemmin Kiovan suuriruhtinatar Olga rakennutti 2 kirkkoa, jotka oli nimetty Pyhän Nikolain ja Pyhän Irinan mukaan. Nykyään tällä Dnepr-joen jyrkänteellä on muistomerkki, jonka nimi on Askoldin hauta.


title: Puolan parlamenttivaalit 1989

text: Puolan parlamentin vaalit 1989 olivat kymmenennet Puolan kansantasavallan parlamentin vaalit ja yhdennettoista vaalit sen jälkeen, kun kommunistit toisen maailmansodan jälkeen vuonna 1945 nousivat maassa valtaan. Vaalien ensimmäinen kierros pidettiin sunnuntaina 4. kesäkuuta 1989, toinen kaksi viikkoa myöhemmin 18. kesäkuuta. Toisella kierroksella täytettiin 35 Sejmin edustajapaikkaa, jotka ensimmäisellä kierroksella jäivät täyttämättä.


title: Puolan parlamenttivaalit 1989

text: Vaalit olivat ensimmäiset kommunistien valtaantulon jälkeen, joissa edes osa Sejmin jäsenistä valittiin yleisillä ja vapailla vaaleilla. Näiden paikkojen osalta Solidaarisuus-liike () sai ylivoimaisen vaalivoiton, mikä osaltaan johti kommunismin romahdukseen Puolassa. Vaalien jälkeen Puolasta tuli ensimmäinen silloisen itäblokin maa, jossa vapaasti valittu kansanedustuslaitos sai todellista valtaa. Vaikka vaalit eivät olleetkaan täysin demokraattiset, pitkälti niiden ansioista Puolaan voitiin muodostaa Tadeusz Mazowieckin hallitus, ja sekä Puolassa että muissa Keski- ja Itä-Euroopan maissa voitiin seuraavien kuukausien aikana siirtyä demokratiaan, minkä Puolan vuoden 1991 vaalien jälkeen voitiin jo todeta tapahtuneen.


title: Puolan parlamenttivaalit 1989

text: Touko- ja elokuussa 1988 Puolassa puhkesi suuri joukko työläisten lakkoja. Lakot ja mielenosoitukset jatkuivat koko kevään ja kesän ja päättyivät syyskuussa 1988. Tapaukset järisyttivät maan kommunistihallitusta siinä määrin, että sen oli pakko ryhtyä keskustelmenaan poliittisestikin merkittäväksi tekijäksi kasvaneen Solidaarisuus-liikkeen, "epävirallisten" ammattiyhdistyten tunnustamisesta. Myöhemmin samana vuonna hallitus päättikin neuvotella opposition kanssa, mikä avasi tien vuonna 1989 käytyihin pyöreän pöydän neuvotteluihin, joissa asiasta päästiin sopimukseen. Jälkimmäinen, paljon laajempi lakkoaalto elokuussa 1988 oli yllätys sekä hallitukselle että Solidaarisuuden johtajille, jotka eivät olleet odottaneet niin laajaa liikehdintää. Lakkoja järjestivät pääasiassa paikalliset aktivistit, jotka eivät tienneet, että liikkeen johtajat Varsovassa olivat jo aloittaneet salaiset neuvottelut kommunistien kanssa.


title: Puolan parlamenttivaalit 1989

text: Neuvotteluissa hallitseva kommunistinen Puolan yhdistynyt työväenpuolue (PZPR) ja Solidaarisuus-liike pääsivät sopimukseen, joka allekirjoitettiin lopullisesti 4. huhtikuuta 1989. Sen tuloksena todellinen poliittinen valta oli siirrettävä uudistetulle kaksikamariselle parlamentille, sejmille, sekä uudelleen perustetulle Puolan senaatille, ja samalla perustettiin uudestaan Puolan presidentin virka, jonka haltija saisi ylimmän toimeenpanovallan. Solidaarisuudesta tuli laillinen poliittinen puolue: 7. huhtikuuta 1989 silloinen parlamentti muutti Puolan perustuslakia ja vaalilakia (huhtikuun uudistukset, ), ja 17. huhtikuuta Puolan korkein oikeus rekisteröin Solidaarisuuden uudestaan. Pian sopimuksen allekirjoituksen jälkeen Solidaarisuuden johtaja Lech Wałęsa matkusti Roomaan, jossa hän tapasi puolalaisen paavi Johannes Paavali II:n.


title: Puolan parlamenttivaalit 1989

text:
Pyöreän pöydän neuvottelujen ehkä tärkein päätös oli sallia osittain vapaiden vaalien pitäminen Puolassa.
Täysin vapaat vaalit luvattiin pitää "neljän vuoden kuluessa." Kaikki Puolan uudestaan perustetun senaatin jäsenet oli valittava demokraattisesti, samoin 161 Sejmin jäsentä eli 35 prosenttia sen kaikista jäsenistä. Loput 65 % paikoista oli varattu Puolan yhdistyneelle työväenpuolueelle (PZPR) ja sen sateellittipuolueille, joita olivat Yhdistynyt Kansanpuolue (ZSL), Demokraattinen puolue (SD) ja kommunistisesti suunaun) ja pienet kommunistisesti suuntautuneet katoliset puolueet.


title: Puolan parlamenttivaalit 1989

text: Lisäksi 35 paikkaa oli täytettävä valtakunnallisen ehdokaslistan kautta, ja kaikki nämä paikat oli varattu Yhdistyneen työväenpuolueen ehdokkaille edellyttäen, että he saivat ensimmäisellä kierroksella vähintään 50 prosentin kannatuksen. Tämän tarkoitus oli taata, että puolueen huomattavimmat johtajat tulisivat valituiksi. Mikäli näin suurta kannatusta ei saatu, nämä paikat oli määrä täyttää vaalin toisella kierroksella.


title: Puolan parlamenttivaalit 1989

text: Vaalien tulos oli pitkälti ennakoimaton, eivätkä niiden edellä järjestetyt mielipidetiedustelut antaneet luotettavaa tietoa. Itse asiassa Puolassa ei ollut ollutkaan täysin rehellisiä vaaleja 1920-luvun jälkeen, minkä vuoksi ei ollut juuri ennakkotapauksiakaan, joista olisi voitu tehdä päätelmiä. Edelliset vaalit, joissa oli kilpailevia ehdokkaita, oli pidetty vuonna 1947, ja silloinkin kommunistit harjoittivat väkivaltaa ja vilppiä vaaleissa. Tällä kertaa kommunistit ja Solidaarisuuden edustajat kilpailivat monista paikoista avoimesti ja melko rehellisesti, samoin kuin joissakin tapauksissa useat kommunistien ehdokkaat keskenäänkin. Vaikka sensuuri oli yhä voimassa, opposition sallittiin kampanjoida paljon entistä vapaammin. Sen sallittiin perustaa uusi sanomalehti, "Gazeta Wyborcza", ja aloittaa Tygodnik Solidarność-lehden julkaiseminen uudestaan. Solidaarisuus-liikkeen sallittiin myös esiintyä Puolan televisiossa (Telewizja Polska) kaikkiaan 23 % vaaliohjelmille varatusta ajasta. Myöskään sen taloudellista tukemista ei rajoitettu. Oli selvää, että kommunistit olivat epäsuosittuja, mutta ei ollut selviä lukuja siitä, kuinka alas heidän kannatuksensa vajoaisi. Jokseenkin epäonnistunut tutkimus huhtikuussa muutamia päiviä pyöreän pöydän sopimuksen allekirjoittamisen jälkeen viittasi siihen, että 60 % haastatelluista haluaisi Solidaarisuuden ryhtyvän yhteistyöhön hallituksen kanssa. Viikkoa myöhemmin toinen, senaatin vaaleja koskenut kyselytutkimus osoitti, että 48 % kannatti oppositiota, 14 % kommunistihallitusta ja 38 % ei osannut sanoa. Näissä oloissa molemmat osapuolet kohtasivat ilmiön, johon maassa ei ollut totuttu: vaalikampanjat. Kommunistit tiesivät, että heille oli taattu 65 % paikoista, ja he odottivat vaikeaa mutta voitettavissa olevaa kilpailua; itse asiassa heitä huolestutti "liian suuren voiton" mahdollisuus - he toivoivat edes jotakin oppositiota, joka voisi legitimoida heidän hallituksen kansallisella ja kansainvälisellä tasolla. Kommunistihallitus valvoi yhä suurinta osaa tiedotusvälineistä ja asetti ehdokkaikseen tunnettuja urheilijoita ja televisioesiintyjiä sekä menestyneitä paikallisesti tunnettuja henkilöitä ja liikemiehiä. Muutamat opposition jäsenet pelkäsivät, että tällä menettelyllä hallitus voisi saada vähemmän koulutetuilta äänestäjiltä niin paljon ääniä, että se tällä tavoin saisi kaipaamansa legitimeetin. Vain muutamaa päivää ennen kesäkuun 4. päivän vaaleja puolueen keskuskomitea pohti, miten läntinen maailma reagoisi, jos Solidaarisuus ei saisi yhtään parlamenttipaikkaa. Samaan aikaan Solidaarisuuden johtajat yrittivät kehittää sääntöjä puolueisiin kuulumattomia parlamentin jäseniä varten kommunistien hallitsemassa parlamentissa, sillä Solidaarisuuden ei uskottu saavan enempää kuin 20 paikkaa. Solidaarisuus valitteli myös, että vaalipiirijako oli muodostettu sille epäsuotuisaksi.


title: Puolan parlamenttivaalit 1989

text: Äänestysprosentti oli yllättävän alhainen: vain 62,7% ensimmäisellä ja 25 % toisella kierroksella.


title: Puolan parlamenttivaalit 1989

text:
Sejmin vaalien tulokset::
Senaatin vaalien tulokset:


title: Puolan parlamenttivaalit 1989

text: Tulos oli suuri yllätys sekä hallitsevalle työväenpuolueelle että Solidaarisuudelle. Solidaarisuuden vaalikampanja onnistui paljon odotettua paremmin. Vaalit 4. kesäkuuta ja niiden toinen kierros 18. kesäkuuta 1989 toivat Solidaarisuudelle tavattoman vaalivoiton: 99 % kaikista senaatin paikoista ja Sejmissäkin suurimman mahdollisen määrän. Senaatin 100 paikasta 99 kuului nyt Solidaaririsuudelle ja yksi eräälle sitoutumattomalle jäsenelle. Niistä 35 valtakunnanlaajuiselta listalta valittavasta paikasta, joista Solidaarisuus ei saanut kilpailla, vain yhden sai ensimmäisellä kierroksella kommunistien ehdokas (Adam Zieliński) ja yhden satelliittipuolueen ehdokas; kukaan muu ei saanut tarvittavaa 50 %:n enemmistöä. Kommunistit saivat jonkin verran paikkoja takaisin toiselle kierrokselle, mutta ensimmäinen kierros oli heille niin nöyryyttävä, että sen psykologista vaikutusta on sanottu "järkyttäväksi". Norman Davies arvioi, että vaalin tulos osoitti kommunistien todellisen kannatuksen Puolassa olleen 3 ja 4 %:n välillä. Kaikkiaan Solidaarisuus sai 160 paikkaa niistä 161:stä, joihin edustaja voitiin vapaasti valita. Ainoa Solidaarisuuden ehdokas, joka ei tullut valituksi, piti tappionsa syynä sitä, ettei hän ollut saanut tilaisuutta ottaa vaaleja varten valokuvaa yhdessä Wałęsan kanssa, mihin kaikille muille Solidaarisuuden ehdokkaille oli tarjoutunut mahdollisuus.


title: Puolan parlamenttivaalit 1989

text: Solidaarisuus onnistui saamaan suurimman mahdollisen määrän, 35 % paikoista, kun taas jäljellä olevat 65 % jaettiin kommunistien ja heidän satelliittipuolueidensa kesken (PZPR 37,6 ¤, ZSL 16,5 %, SD 5,8 %, loput 4 % kuuluivat pienille kommunistisesti suuntautuneille katolisille puolueille, PAX:ille ja UchS:lle). Paikkojen jakautuminen PZPR:n ja sen liittolaisten kesken oli ennalta tiedossa.


title: Puolan parlamenttivaalit 1989

text: Vaalien ensimmäinen kierros pidettiin samana päivänä, jolloin Kiinan kommunistihallitus kukisti väkivaltaisesti Taivaallisen rauhan aukion mielenosoitukset.


title: Puolan parlamenttivaalit 1989

text: Pulan yhdistynyt työväenpuolue (PZPR) ja sen perinteiset liittolaiset saivat pitää ne 65 % parlamentin paikoista, jotka niille oli taattu. Sejm valtsi äänestyksellä PZPR:n sihteerin, kenraali Wojciech Jaruzelskin presidentiksi, mutta hän sai vain yhden äänen enemmistön; hän vuorostaan nimitti kenraali Czesław Kiszczakin pääministeriksi. Nämä yrittivät tarjota hallituksessa näön vuoksi Solidaarisuudelle muutamia paikkoja. Solidaarisuuden johtajat saivat kuitenkin PZPR:n pitkäaikaiset satelliittipuolueet, SZL:N ja SD:n (jonka edustajista jotkut olivat jo saaneet Solidaarisuudelta tukea vaalien toisella kierroksella), vaihtamaan puolta ja muodostamaan kokoomushallituksen Solidaarisuuden kanssa. PZPR, jolla oli 37,6 % paikoista, havaitsi olevansa vähemmistönä. Moskovan hylkäämänä Kiszczak erosi virastaan 14. elokuuta. Kun Jaruzelksilla ei ollut muuta vaihtoehtoa kuin valita Solidaarisuuden jäsen pääministeriksi, 24. elokuuta hän nimitti tehtävään Solidaarisuuden aktivistin, Tadeusz Mazowieckin Solidaarisuuden johtaman kokoomushallituksen johtajaksi. Täten seurasi lyhyt kausi, jota on luonnehdittu sanoilla "Teidän presidenttinne, meidän pääministerimme."


title: Puolan parlamenttivaalit 1989

text: Valittua parlamenttia kutsuttiin sopimus-sejmiksi sen sopimuksen mukaan, jonka Solidaarisuus ja kommunistihallitus olivat tehneet ja joka alkujaan oli tehnyt sen mahdolliseksi.


title: Puolan parlamenttivaalit 1989

text: Vaikka vaalit eivät olleet täysin demokraattiset, ne avasivat tien Tadeusz Mazowieckin hallituksen muodostamiselle ja rauhanomaiselle siirtymiselle demokratiaan, mikä sai vahvistuksensa, kun Lech Wałęsa vuonna 1990 valittiin Puolan presidentiksi, ja varsinkin vuoden 1991 parlamenttivaalin jälkeen.


title: Puolan parlamenttivaalit 1989

text: Kansainvälisellä tasolla näitä vaaleja on pidetty tärkeänä virstanpylväänä tiellä kohti kommunismin kukistumista Keski- ja Itä-Euroopassa "kansojen syksyn" nimellä tunnetussa tapahtumasarjassa (Itä-Euroopan vallankumoukset 1989).


title: Puolan parlamenttivaalit 1989

text: Solidaarisuus ei kuitenkaan pysynyt vallassa kauan, sillä se hajosi pian ja sen syrjäyttivät muut Puolaan perustetut puolueet. Tästä syystä vuoden 1989 vaalien tulosta on yleensä pidetty pikemminkin äänenä kommunismia vastaan kuin Solidaarisuuden puolesta.


title: Balls of Steel (televisiosarja)

text: Balls of Steel on brittiläinen piilokamerasarja, jota esitettiin kolmen tuotantokauden ajan vuosina 2005-2008. Ohjelmassa eri näyttelijät tekevät erilaisia jekkuja satunnaisille ihmisille. Ohjelman juonsi Mark Dolan.


title: Balls of Steel (televisiosarja)

text: Ohjelman formaatista on tullut ulkomaisia versioita, kuten suomalaisversio "Teräspallit" ja australialaisversio "Balls of Steel Australia".


title: Helga Sjöstedt

text: Helga Hulda Viola Sjöstedt (8. helmikuuta 1908 Tampere – 29. lokakuuta 1979 Helsinki) oli suomalainen kuvittaja.


title: Helga Sjöstedt

text: Sjöstedtin vanhemmat olivat maanmittausinsinööri Oskar Edvin Sjöstedt ja Hulda Sofia Thurén. Helsingissä Suomen Taideyhdistyksen piirustuskoulussa opiskellut Sjöstedt tunnetaan kymmenistä kuvittamistaan satu- ja lastenkirjoista sekä 1930–1970-luvuilla piirtämistään postikorteista. Sjöstedtin kuvittamista teoksista tunnetuin on vuonna 1947 ilmestynyt Laura Latvalan "Pikku-Marjan eläinkirja". Se on Suomen kaikkien aikojen myydyin lastenkirja, jota on painettu yli 300 000 kappaletta. Hän julkaisi myös itse neljä lasten kuvakirjaa vuosina 1948–1959.


title: Helga Sjöstedt

text: Rudolf Koivu-palkinnon Sjöstedt sai 1951 teoksesta "Pikkusiskojen satuja", 1957 teoksesta "Kansojen satuja" ja 1961 kaksiosaisesta teoksesta "Hölmölän kylästä". Uransa Sjöstedt aloitti "Aamulehden" kuvittajana ja Otavassa 1936, myöhemmin hän työskenteli myös Karistolle, Gummerukselle ja WSOY:lle. Sjöstedtin tyyli oli naivistinen ja enimmäkseen mustavalkoinen, hän piti erityisesti eläinten kuvaamisesta. Maalatessaan Sjöstedt käytti ns. peiteväritekniikkaa. Hän piti 1970 Strindbergin taidesalongissa näyttelyn kollaaseistaan. Sjöstedt oli perheetön, syrjään vetäytyvä ja tunsi itsensä vanhemmiten kaltoin kohdelluksi ammattilaisena.


title: Wolfgang Borchert

text: Wolfgang Borchert (20. toukokuuta 1921 Hampuri, Saksa – 20. marraskuuta 1947) oli saksalainen kirjailija. Hänen tuotantoonsa vaikutti merkittävästi palvelu toisen maailmansodan aikana Wehrmachtissa. Hänen merkittävin teoksensa on "Ovien ulkopuolella". Hän on suosituimpia Saksan toisen maailmansodan jälkeisiä kirjailijoita, ja häntä luetaan kouluissa edelleenkin.


title: Wolfgang Borchert

text: Hänen vanhempansa olivat opettaja Fritz Borchert, joka työskenteli myös dadaistisessa julkaisussa Die Rote Erde, ja kirjailija Hertha Borchert, joka toimi Hampurin radiossa ja kirjoitti dialektisia runoja.


title: Wolfgang Borchert

text: Gestapo pidätti Borchertin 1940, mutta hänet vapautettiin pian. Hän opiskeli teatterialaa ja aloittikin kiertävässä teatterissa, mutta joutui kesäkuussa 1941 armeijaan ja itärintamalle, jossa hän joutui kohtaamaan sodan kauhuja. Hän menetti sormensa, mutta hänen väitettiin vahingoittanen itseään päästäkseen pois palveluksesta. Hänet pidätettiin, ja hän joutui eristykseen. Oikeudenkäynnissä hänet vapautettiin mutta pidätettiin pian uudestaan valtion vastaisista lausunnoista. Hän joutui uudestaan itärintamalle, sai siellä paleltumia ja hepatitiksen ja pääsi sairauslomalle. Hän sai siirron armeijan teatteriin ja määräyksen Koblenzin siirtoleirille. Makuusalissa siellä hän esitti Joseph Goebbelsia matkivia parodioita, josta hän sai vankeustuomion, joka kuitenkin lykättiin sodan jälkeiseen aikaan. Hänen komppaniansa antautui maaliskuussa 1945, mutta siirrettäessä sotavankileirille hän ja muutama muu hyppäsi kuorma-autosta, ja hän lähti taittamaan kävellen kotiinpäin Hampuriin 550 kilometrin matkan. Perillä, heikkokuntoisena, hän antautui briteille.


title: Wolfgang Borchert

text: Sodan jälkeen Borchertin terveys heikkeni edelleen. Hän jatkoi kirjoittamista ja työtään teatterin parissa, ja joulukuussa 1946 ilmestyi runokokoelma "Laterne, Nacht und Sterne". Sitten hän kirjoitti näytelmän "Draußen vor der Tür". Jo ennen varsinaista julkaisua se esitettiin 1947 radiossa ja sai paljon kiitosta. Borchert meni sveitsiläiseen parantolaan, jossa hän kirjoitti edelleen novelleja ja sodanvastaisen manifestin "Dann gibt es nur eins!" vähän ennen kuin hän kuoli maksan toiminnan lakattua.


title: The Lure of Ambition

text: The Lure of Ambition on vuonna 1919 ensi-iltansa saanut Edmund Lawrencen ohjaama yhdysvaltalainen mykkä melodraama, jonka pääosassa on Theda Bara. "The Lure of Ambition" sai Yhdysvaltain ensi-iltansa 16. marraskuuta vuonna 1919. Elokuvan tuotanto- ja jakeluyhtiönä oli Fox Film Corporation. "The Lure of Ambition" oli Baran viimeinen elokuva Foxille. Elokuva on nykyisin listattu kadonneeksi elokuvaksi.


title: The Lure of Ambition

text: Köyhä Olga Dolan (Theda Bara) työskentelee yleisenä pikakirjoittajana tyylikkäässä newyorkilaisessa hotellissa. Kun Olga hurmaa kunniakkaan Cyril Ralstonin (William B. Davidson), ja esittelee hänelle hänen sivistymättömän Sylvester-isänsä (Dan Mason) sekä rähjäisen kotinsa, Ralston suostuttelee Olgan hyväksymään sviitin hotellista. Ralston lupaa Olgalle avioituvansa hänen kanssaan jonain päivänä. Kun Ralston palaa Englantiin, Olga vannoo kostoa. Kosto alkaa soluttautumalla Englannin hienostopiireihin.


title: Euron tulevaisuus – Suomen vaihtoehdot

text: Euron tulevaisuus – Suomen vaihtoehdot on kahdentoista pääsääntöisesti tohtoritasoisen kansantalouden asiantuntijan kirjoittama teos Euroopan rahajärjestelmän tulevaisuuden kehityksestä. Vesa Kanniaisen vetämä työryhmä EuroThinkTank arvioi euron 18 jäsenmaalla, kuten Suomella olevan kolme mahdollista tulevaisuutta:


title: Euron tulevaisuus – Suomen vaihtoehdot

text: Ajatuspaja Libera julkisti suomalaisen asiantuntijaryhmän professori Vesa Kanniaisen johdolla kirjoittaman teoksen 7. toukokuuta 2014. Julkaisutilaisuus järjestettiin Helsingin yliopiston Economicum-salissa. Kirjaa kommentoivat paneelikeskustelussa professori Vesa Kanniainen, hallituksen puheenjohtaja Björn Wahlroos, ulkoministeri Erkki Tuomioja, valtiovarainvaliokunnan puheenjohtaja Kimmo Sasi sekä tutkimusjohtaja Elina Lepomäki. Tilaisuuden juonsi Helsingin yliopiston Eurooppa-tutkimuksen johtaja Juhana Aunesluoma.


title: Eureka (Kalifornia)

text: Eureka on kaupunki Pohjois-Kaliforniassa Yhdysvalloissa. Se on Humboldtin piirikunnan hallintokeskus. Eureka sijaitsee Route 101 -valtatien varrella 430 kilometriä pohjoiseen San Franciscosta ja 160 kilometriä etelään Oregonin osavaltion rajalta. Vuoden 2010 väestönlaskennassa Eurekan kaupungin asukasluku oli 27 191 ja laajemman suur-Eurekan alueen 45 034.


title: Eureka (Kalifornia)

text: Eureka on Yhdysvaltain länsirannikon suurin kaupunki San Franciscon ja Portlandin välillä ja läntisin yli 25 000 asukkaan kaupunki 48 osavaltion manner-Yhdysvalloissa. Eurekassa on suurin syväsatama San Franciscon ja Coos Bayn välillä.


title: Eureka (Kalifornia)

text: Eureka sijaitsee Humboldtinlahdella. Alueen alkuperäisasukkaat olivat wiyot-kieltä puhuneita intiaaneja, jotka asuttivat aluetta tuhansia vuosia ennen eurooppalaisten tuloa. Kieltä ei enää puhu kukaan, mutta toista alkuperäiskieltä yurokia yritetään Eurekan alueella estää katoamasta.


title: Eureka (Kalifornia)

text: Punapuualueen rannikolla sijaitseva Eureka kehittyi puutavarakaupan vapaavarastona ja auttoi näin alueen satoja sahalaitoksia saamaan tuotteensa maailmanmarkkinoille. Kaupungissa on monia viktoriaanisen tyylin puutaloja, erityisesti hyvin säilyneessä 1800-luvun vanhassa keskustassa. Toinen viktoriaanisen tyylin mukaisena säilynyt kaupunki on lähellä sijaitseva Ferndale.


title: Eureka (Kalifornia)

text: Kalifornian länsirannikkoa purjehtineilta eurooppalaisilta löytöretkeilijöiltä kesti satoja vuosia löytää Humboldtinlahden kapea suuaukko. Sen ja nykyisen Eurekan seudun löysi maata pitkin edennyt tutkimusretkikunta vasta vuonna 1849. Eurekan siirtokunta perustettiin 13. toukokuuta 1850.


title: Eureka (Kalifornia)

text: Kalifornian kultaryntäyksen aikoihin kullanetsijöitä tuli meritse vasta löydetylle Humboldtinlahdelle. Kaupunki onkin saanut nimensä kreikan kielen sanasta "heureka" ’minä löysin sen’. ”Eureka!” on myös Kalifornian osavaltion virallinen tunnuslause.


title: Eureka (Kalifornia)

text: Vuonna 1860 eurooppalaiset uudisasukkaat taltuttivat aluetta puolustaneet intiaanit suuressa Wiyotien verilöylyssä. Kullanetsinnän osoittauduttua huonosti kannattavaksi monet kullan perässä alueelle tulleista siirtyivät puutavarakauppaan, josta tulikin Eurekan alueen pääelinkeino. Jo vuonna 1854, vain neljä vuotta siirtokunnan perustamisen jälkeen, alueella tiedetään toimineen jo vajaa kymmenen sahalaitosta, ja vuotta myöhemmin laskettiin 140 puutavarakuunarin purjehtineen edestakaisin Humboldtinlahdella kuljettaen sahatavaraa muihin nouseviin länsirannikon kaupunkeihin.


title: Eureka (Kalifornia)

text: Kaadetut valtavat punapuurungot kuljetettiin kapeita, siirrettäviä rautateitä pitkin sahoille tai suoraan Eurekan satamaan. Vuonna 1914 valmistunut Northwestern Pacific -rautatie laajensi Eurekan alueen puutavaran markkinoita San Franciscoon ja sisämaan kaupunkeihin. Rautatie myös toi yhä enemmän työvoimaa ja asukkaita kasvavaan Eurekaan muualta Kaliforniasta.


title: Eureka (Kalifornia)

text: Puutavaran ohella lohesta tuli toinen Eurekan alueen pääelinkeinoista. Kalasäilyketehtaita nousi Eurekan telakka-alueelle, ja lohen lisäksi saaliiksi saatiin tonnikalaa ja katkarapua. Eurekassa aloitettiin 1800-luvulla myös ostereiden viljely ja laivanrakennus.


title: Eureka (Kalifornia)

text: Toisen maailmansodan jälkeen sekä puutavarabisnes että kalastuselinkeino alkoivat hiipua ja korvautua muilla elinkeinoilla.


title: Uwe Johnson

text: Uwe Johnson (20. heinäkuuta 1934 Kammin, Pomerania – 22. helmikuuta 1984 Sheerness, Britannia) oli saksalainen kirjailija, toimittaja ja tutkija.


title: Uwe Johnson

text: Johnsonin isä kuoli venäläisten vankileirillä. Perhe asettui sodan jälkeen Güstrowiin. Johnson opiskeli germaanista filologia ja teki lopputyönsä Ernst Barlachista. Hänen äitinsä pakeni 1953 Länsi-Berliinin, ja sen jälkeen Johnson ei enää saanut tavallisia töitä. Hänkin siirtyi länteen 1950-luvun lopussa ja liittyi heti Gruppe 47:een. Sen jälkeen hän kirjoitti ja käänsi englanninkielistä kirjallisuutta. Hän kävi jo aiemmin Yhdysvalloissa ja muutti sinne pitemmäksi aikaa, mutta palasi jälleen 1969 Saksaan. 1974 hän muutti brittiläiselle Isle of Sheppey saarelle Sheernessiin. Kirjailijantyön tekoa esti siellä kirjoittamiskammo, mutta hän kirjoitti kuitenkin lyhyempiä tekstejä. Neljäs osa "Jahrestagea" ilmestyi 1983. Hän joutui keskeyttämään pitämänsä teostensa lukukiertueen ja kuoli helmikuussa 1984 Sheernessissä.


title: Gruppe 47

text: Gruppe 47 on saksalaisten kirjailijoiden muodostama ryhmä, jotka kokoontuivat keskustelemaan ja arvostelemaan toistensa teoksia Hans Werner Richterin johdolla. Gruppe 47 syntyi toisen maailmansodan jälkeen, ja se hallitsi länsisaksalaista kirjallisuutta 1960-luvulle saakka. Ryhmän tapaamiset päättyivät 1967. Virallisesti se lakkautettiin vasta 1970-luvun lopulla.


title: Gruppe 47

text: Ryhmä myönsi a lupaaville uusille kirjailijoille.


title: Gruppe 47

text: Ryhmässä oli vaihteleva määrä jäseniä, esimerkiksi:


title: Z² (Devin Townsendin albumi)

text: Z² (myös Ziltoid 2) on Devin Townsendin yhdeksäs studioalbumi, joka on jatkoa vuoden 2007 konseptialbumille "Ziltoid the Omniscient". Se on tupla-albumi, joka käsittää myös Devin Townsend Projectin kanssa äänitettyä materiaalia. Ziltoid-albumin nimi on "Dark Matters", kun taas DTP:n levy kantaa nimeä "Sky Blue". Ziltoid-albumin teema on "Ziltoid vastaan maailma". Albumin julkaisun tiimoilta Townsend aloittaa kiertueen "Chaos in the Skies".


title: Z² (Devin Townsendin albumi)

text: Albumi debytoi Yhdysvalloissa Billboard 200 -listan sijalla 73. Suomessa se nousi virallisen albumilistan neljännelle sijalle.


title: Z² (Devin Townsendin albumi)

text: Albumin tekemistä rahoitettiin "Casualties of Cool" -albumia varten kerätyillä ylijäämävaroilla, joka ylitti keräystavoitteensa 546%. Kappaleiden kirjoittaminen alkoi Townsendin saatua äänitetyksi "Casualties of Coolin" Ché Aimee Dorvalin kanssa kesällä 2013. Kappalelistaus julkistettiin 16. huhtikuuta 2014. Äänitykset alkoivat Los Angelesissa 2. toukokuuta 2014, kaksi viikkoa ennen Casualties of Coolin julkaisua.


title: Z² (Devin Townsendin albumi)

text: "Sky Bluen" musiikki jäljittelee musiikillisesti "Epicloud"-albumia, mutta on paljon melankolisempi, elottomampi ja tummempi kokonaisuus. "Dark Matters"in kappaleet ovat raivokkaita, soinnutusta ja kuorolaulua sisältäviä. Townsend on saanut ideoita tarinan kulkuun naapurinsa lapsilta.


title: Ernő Goldfinger

text: Ernő Goldfinger (11. syyskuuta 1902 – 15. marraskuuta 1987) oli unkarilais-brittiläinen modernistinen arkkitehti ja huonekalumuotoilija, joka teki työuransa Englannissa. Hänet tunnetaan erityisesti betonibrutalistisista kerrostalotorneistaan.


title: Ernő Goldfinger

text: Unkarilaisen sahanomistajaperheen vesa aikoi aluksi insinööriksi, mutta kiinnostui arkkitehtuurista luettuaan Hermann Muthesiusin teoksen "Das englische Haus". Goldfinger muutti Pariisiin 19-vuotiaana 1921, kun Itävalta-Unkari oli hävinnyt ensimmäisen maailmansodan. Vuonna 1923 hän aloitti opinnot École des Beaux-Arts -oppilaitoksessa Léon Jausselyn johdolla, ja tutustui seuraavien vuosien aikana moniin kaupungissa toimineisiin arkkitehteihin, kuten Auguste Perret’hen, Mies van der Roheen ja Le Corbusieriin. Vuodesta 1929 hän teki opiskelujensa ohella monia sisustussuunnitelmia.


title: Ernő Goldfinger

text: Goldfingeriin teki suuren vaikutuksen Le Corbusierin julkaisema teos "Vers une architecture", ja hän kiinnostui tämän oppi-isän Auguste Perret’n kehittämistä teräsbetonirakenteista. 1930-luvun alussa Goldfinger avioitui Crosse & Blackwell -elintarvikeyrityksen perijättären Ursula Blackwellin kanssa ja loi siitä lähtien elämänuransa Englannissa.


title: Ernő Goldfinger

text: 1930-luvulla Goldfinger rakensi itselleen ja kahdelle muulle perheelle talot Pohjois-Lontoon Hampsteadiin, osoitteeseen 1-3 Willow Road. Näistä hänen oma entinen talonsa on nyt National Trustin hallinnoima suojelukohde.


title: Ernő Goldfinger

text: Toisen maailmansodan jälkeen Goldfinger palkattiin suunnittelemaan toimitilat The Daily Worker -sanomalehdelle ja Britannian kommunistiselle puolueelle. Hän suunnitteli myös terveysministeriön Alexander Fleming Housen ja kaksi betonielementtirakenteista alakoulua Putneyyn.


title: Ernő Goldfinger

text: Sodan pommitusten jälkeisen asuntopulan edessä Lontoon päättäjät alkoivat etsiä ratkaisua korkeista tornitaloista, ja Goldfingeristä tuli tämän tyyppisten rakennusten erikoisosaaja. Hänen tunnetuimpia töitään ovat 27-kerroksinen Balfron Tower ja sen viereinen 11-kerroksinen Carradale House Itä-Lontoossa. Niiden tyyliä noudattaa myös 31-kerroksinen Trellick Tower Pohjois-Kensingtonissa (1968–1972). Sen asunnot ovat kaksikerroksisia.


title: Ernő Goldfinger

text: Goldfingerin rakennukset eivät herättäneet ihastusta yleisössä eivätkä postmodernismi-tyylisuunnan nuorissa arkkitehdeissa. Trellick Towerista on kuitenkin tullut eräänlainen populaarikulttuurin design-ikoni, ja tornitalon harvat omistusasunnot käyvät kaupaksi hyviin hintoihin.


title: Ernő Goldfinger

text: Goldfinger tunnettiin huumorintajuttomana luonteena, joka sai usein raivokohtauksia ja erotti helposti liian vitsailevia alaisiaan. Hän myös lopetti yhteistyön joidenkin mielestään ymmärtämättömien asiakkaidensa kanssa.


title: Ernő Goldfinger

text: Kirjailija Ian Fleming vastusti vanhojen huviloiden purkua Goldfingerin pientalojen tieltä Hampsteadin Willow Roadilla. Myöhemmin Fleming nimesi roistohahmon agenttiromaanissaan "007 ja Kultasormi" (1959) Goldfingerin mukaan. Arkkitehti haastoi Flemingin oikeuteen, mutta veti lopulta haasteen pois Flemingin kustantajan suostuttua maksamaan hänenkin asianajokulunsa.


title: Ernő Goldfinger

text: Vuonna 2000 Ernő Goldfingerin perikunta perusti rahaston, jonka tarkoituksena on tarjota unkarilaisille arkkitehtiopiskelijoille mahdollisuuksia opiskeluun, opintomatkoihin tai työskentelyyn Britanniassa.


title: Tauno Mustanoja

text: Tauno Frans Mustanoja (vuoteen 1945 "Salminen"; 30. maaliskuuta 1912 Tampere  – 2. maaliskuuta 1996 Helsinki) oli suomalainen kielitieteilijä ja professori, joka saavutti kansainvälistä arvostusta keskiajan englannin kielen tutkijana.


title: Tauno Mustanoja

text: Mustanoja kirjoitti ylioppilaaksi Tampereen lyseosta vuonna 1931, valmistui filosofian kandidaatiksi ja maisteriksi Helsingin yliopistosta 1938 pääaineenaan englantilainen filologia sekä suoritti jatko-opintoja Cambridgen yliopistossa Englannissa vuosina 1938–1939. Hän osallistui talvi- ja jatkosotaan ja oli sotilasarvoltaan yliluutnantti. Tohtoriksi Mustanoja väitteli vuonna 1948 tutkimuksella, joka käsitteli 1300-luvun englantilaista runoa "The Good Wife Taught Her Daughter". Mustanoja oli Helsingin yliopistossa englannin kielen opettajana vuodesta 1939 sekä englantilaisen filologian dosentti vuodesta 1948, apulaisprofessori vuosina 1957–1961 ja professori vuosina 1961–1975. Hänen kansainvälisestikin tunnettu pääteoksensa oli keskiajan englannin kielen lauseoppia käsitellyt "Middle English Syntax vol. I" vuodelta 1960. Siihen on myöhemmin viitattu lähteenä lukuisissa ulkomaisissakin tutkimuksissa, koska aiheesta ei ollut aiemmin julkaistu kunnollista perusteosta. Mustanoja oli vierailevana professorina Kalifornian yliopistossa Los Angelesissa vuosina 1965–1966.


title: Tauno Mustanoja

text: Mustanoja kutsuttiin monien kansainvälisten kielitieteellisten seurojen jäseneksi. Hän kuului Suomalaiseen Tiedeakatemiaan vuodesta 1961 ja sai Emil Aaltosen säätiön kunniapalkinnon vuonna 1962. Hän oli Uusfilologisen yhdistyksen puheenjohtaja vuosina 1981–1987 ja sen lehden "Neuphilologische Mitteilungenin" toimitussihteeri 1947–1965 sekä päätoimittaja 1981–1987. Lisäksi hän oli British Council Scholars’ Associationin Suomen osaston puheenjohtaja vuosina 1948–1951, Suomi-Amerikka Yhdistysten Liiton puheenjohtaja 1966–1968 ja Yhdysvaltain Suomen-opetussäätiön (USEF) johtokunnan puheenjohtaja 1974–1984.


title: Tauno Mustanoja

text: Mustanojan viimeinen teos oli esseekokoelma "Runo ja kulkuri".


title: Tauno Mustanoja

text: Helsingin yliopiston kirjastossa on Mustanojan lahjoittamista teoksista alkunsa saanut Tauno F. Mustanojan kirjakokoelma.


title: Olavi Niinikoski

text: Lauri Olavi Niinikoski (s. 22. heinäkuuta 1912 Lavia) on suomalainen metsätyönjohtaja ja näytelmäkirjailija.


title: Aadolf Luomanen

text: (Kustaa) Adolf Luomanen (6.11.1886–26.12.1949) oli Kauhavalla asunut suomalainen postikorttitaiteilija ja näytelmäkirjailija.


title: Aadolf Luomanen

text: Luomanen suunnitteli vuosina 1920–1949 useita kymmeniä postikortteja.


title: Rannikkojääkäripataljoona

text: Rannikkojääkäripataljoona (RannJP) oli Suomen puolustusvoimien rannikkojääkärikoulutukseen erikoistunut maavoimien joukko-osasto, joka toimi Porkkalan varuskunnassa Upinniemessä () vuosina 1960-1989. Suomen tasavallan presidentti myönsi 19. syyskuuta 1980 rannikkojääkäreille tummanvihreän, kullanvärisellä merikotkamerkillä varustetun baretin käyttöoikeuden merijalkäväen erikoiskoulutusta osoittamaan. Tuolloin Suomen puolustusvoimissa barettia saivat käyttää vain laskuvarjojääkärit ja rannikkojääkärit.


title: Rannikkojääkäripataljoona

text: Vuosina 1960-1979 Rannikkojääkäripataljoonaan kuului esikuntakomppania, kaksi jääkärikomppaniaa, tukikomppania, venekomppania ja aliupseerikoulu. Vuosina 1979-1988 Rannikkojääkäripataljoonaan kuului vain esikuntakomppania ja Rannikkojääkärikoulu (RannJK), joka antoi erikoiskoulutusta iskuosastohyökkäyksiin sekä tiedustelutehtäviin rannikon ja saariston vaativissa olosuhteissa. Rannikkojääkärikoulun oppilaat valittiin vapaaehtoisista hakijoista valintakokeiden fyysisten testien, psykologisten soveltuvuuskokeiden ja haastattelujen perusteella. Kaikki Rannikkojääkärikouluun valitut saivat vähintään aliupseeritasoisen johtakoulutuksen ja noin viidesosa kävi Reserviupseerikoulun Haminassa.


title: Rannikkojääkäripataljoona

text: Suomen käymät viime sodat osoittivat saaristo- ja rannikko-olosuhteisiin tottuneiden taistelijoiden tarpeen. Jatkosodan kiivaimmat rannikkotaistelut käytiin kesällä 1944 Viipurinlahdella. Näistä nimettiin 1.- 5.7.1944 käydyt Teikarin taistelut Rannikkojääkäripataljoonan perinnetaisteluiksi ja heinäkuun 5. päivä joukko-osaston vuosipäiväksi. Suomenlahden alueen sotatapahtumista saatuja kokemuksia ryhdyttiin soveltamaan koulutukseen siten, että vuonna 1952 perustettiin RT 1:een Rannikkopataljoona. Se toimi aluksi Suomenlinnassa ja Espoon edustalla Miessaaressa. Itsenäinen Rannikkojääkäripataljoona perustettiin vuonna 1960 Neuvostoliiton palauttamalle Porkkalan vuokra-alueelle Upinniemeen, jossa se toimi vuoteen 1989.


title: Rannikkojääkäripataljoona

text: Vuonna 1962 Rannikkojääkäripataljoonan komentaja eversti Toivo Knuuttila määritteli rannikkojääkärien tehtävät seuraavasti: saaren valtaus, itsenäisesti toteutettu maihinnousuhyökkäys, maihinnousuhyökkäys suuremman joukon ensimmäisenä portaana sillanpään valtaamiseksi, tilapäinen puolustus yllättävissä tilanteissa, viivytys ja sissitoiminta saaristossa sekä tavanomaiset jääkärijoukon tehtävät maarintamalla. Siirtyminen alueelliseen puolustusjärjestelmään näkyi Rannikkojääkäripataljoonassa sissikoulutuksen selvänä lisäyksenä erityisesti 1970-luvun alusta alkaen. Rannikkojääkärien kuntoa ylläpidettiin muun muassa joka-aamuisella kolmen kilometrin maastolenkillä. Kerran viikossa kierrettiin taisteluesterata, joka alkoi hypyllä laiturilta mereen. Ohjelmaan kuului joka viikko myös jalka-, polkupyörä- tai hiihtomarssi.


title: Rannikkojääkäripataljoona

text: 1960-luvulla Rannikkojääkäripataljoonassa tehostettiin tiedustelukoulutusta kiinnittämällä huomiota taistelusukeltajien koulutukseen ja ottamalla merikanootit käyttöön. Vuonna 1962 merivoimien sukeltajakurssilla omaksi koulutushaarakseen eriytetty rynnäkkösukeltajalinja palveli erityisesti Rannikkojääkäripataljoonan tarpeita. Rannikkojääkäripataljoonan varusmiehiä komennettiin merivoimien neljän kuukauden taistelusukeltajakurssille, joka vuosina 1962-1972 oli nimeltään rynnäkkösukeltajakurssi. Myös useat Rannikkojääkäripataljoonan kantahenkilökunnan jäsenet suorittivat taistelusukeltajakurssin. Lisäksi Rannikkojääkäripataljoonassa annettiin pintauintikoulutusta tiedustelu- ja tuhoamistehtäviin. Pintauimarit pudotettiin täyttä vauhtia ajavasta uiskosta lähelle vastustajan rantaa, minkä jälkeen he uivat pintauintipuvuissa pimeyden turvin maihin suorittamaan tehtäväänsä. Vuosina 1960-1970 sodan ajan Rannikkojääkäripataljoonan esikuntakomppanian tiedustelujoukkueeseen kuului kaksi pintauintiryhmää ja rynnäkkösukeltajaryhmä.


title: Rannikkojääkäripataljoona

text: Oppia haettiin myös ulkomailta. Vuonna 1965 luutnantti K. Palosaari komennettiin Rannikkojääkäripataljoonasta kuukaudeksi Britannian kuninkaallisen merijalkaväen kommandoyksikköön (Royal Marines 43 Commando) seuraamaan koulutusta. Vuonna 1966 Britannian kuninkaallisen merijalkäväen luutnantti S. Sheridan kävi Rannikkojääkäripataljoonassa vastavierailulla tutustuen kuukauden ajan talvi- ja vesistökoulutukseen sekä sissitoimintaan. Vuonna 1967 luutnantti P. Honkaselkä komennettiin Rannikkojääkäripataljoonasta Britannian kuninkaallisen merijalkaväen kommandokurssille. Rannikkojääkäripataljoonassa vierailivat myös Britannian kuninkaallisen merijalkaväen luutnantit M.G.C Gosling (vuonna 1968) ja R. Williams (vuonna 1969) seuraamassa koulutusta kolmen viikon ajan pitkälti saman ohjelman mukaan kuin luutnantti S. Sheridan aiemmin. Vuonna 1969 Rannikkojääkäripataljoonan luutnantti P. Kujasalo kävi Lympstonessa Britannian kuninkaallisen merijalkaväen koulutuskeskuksessa kiipeilykurssin ja tutustui syöksyvenelaivueeseen sekä kuninkaallisen merijalkaväen koulutukseen.


title: Rannikkojääkäripataljoona

text: "Punabaretit, rannikkojääkärit, taistelusukeltajat... Puolustusvoimissa on muutama paikka kovuudeltaan yli muiden. Näihin joukkoihin ei ketään pakoteta." (Suomen Kuvalehti nro 10/1980)


title: Rannikkojääkäripataljoona

text: Vuosina 1979-1988 Rannikkojääkäripataljoonassa toimi Rannikkojääkärikoulu, "merijalkäväen kommandokoulu", joka koulutti varusmiehistä johtajat ja erikoismiehet rannikkojääkärikomppanioihin sekä rannikolla ja saaristossa toimiviin tiedusteluyksiköihin. Yksiköiden miehistö koulutettiin sodan ajan tehtäviin kertausharjoituksissa. Rannikkojääkärikouluun hakeuduttiin vapaaehtoisena valintakokeiden fyysisten testien, psykologisten soveltuvuuskokeiden ja haastattelujen kautta samaan tapaan kuin silloiseen Laskuvarjojääkärikouluun. Suurin osa hakijoista karsiutui, kun Rannikkojääkärikoulun oppilaiksi valittiin 120-135 valintakokeissa parhaiten menestynyttä. Näistä vielä noin 10 prosenttia joutui keskeyttämään kurssin reipastahtisen koulutuksen aiheuttamien rasitusvammojen tai muiden syiden takia. Valintakokeiden perusteella 1980-luvun Rannikkojääkärikoulun tyypillinen oppilas oli varsin älykäs, johtajaksi sopiva, fyysisesti kestävä, painetta sietävä ja hyvän uimataidon omaava. Esimerkiksi Cooperin testissä Rannikkojääkärikouluun hyväksyttyjen keskiarvo oli 3000 metriä, joka kurssin aikana nousi 3200 metriin.


title: Rannikkojääkäripataljoona

text: 1980-luvulla rannikkojääkärien tärkein tehtävä oli vastustajan osittain valtaaman linnakesaaren takaisinvaltaus. Iskuosastohyökkäysten ohella rannikkojääkärien tehtäviin kuuluivat tiedustelu, sissitoiminta, väyläntorjunta ja erikoiskohteiden tuhoaminen. Tähystyspaikkojen perustamisen lisäksi tiedusteluun voitiin käyttää pintauimareita, kohdetta saatettiin lähestyä veneellä tai kanootilla ja jatkaa lähemmäksi uiden tai jalan. Tiedustelutehtävä saattoi muuttua sopivien kohteiden ilmaannuttua sissitoiminnaksi, jossa tehtiin koottuja iskuja vastustajan erityskohteisiin, kuten esikunnat, komentopaikat, alukset, satamat, huoltokeskukset ja varastot. Rannikkojääkärikoulun oppilaat saivat myös monipuolisen ase- ja ampumakoulutuksen, johon kuuluivat kaikkien jalkaväen keveiden ja raskaiden aseiden lisäksi linnakkeiden ilmatorjuntatykkien käsittelytaito sekä suora-ammunta rannikkotykeillä.


title: Rannikkojääkäripataljoona

text: Rannikkojoukkojen uudelleenjärjestelyn seurauksena Upinniemessä toiminut itsenäinen Rannikkojääkäripataljoona ja sen myötä myös Rannikkojääkärikoulu päätettiin lakkauttaa. Asiasta tehtiin 27.6.1988 virallinen päätös, jonka johdosta Rannikkojääkäripataljoonan toiminta ajettiin alas vuoden 1989 loppuun mennessä. Vuodesta 1990 lähtien rannikkojääkärien koulutus on tapahtunut Uudenmaan Prikaatin Vaasan Rannikkojääkäripataljoonassa Raaseporin Dragsvikissa. Uudenmaan Prikaati liitettiin merivoimiin vuonna 1998.


title: Rannikkojääkäripataljoona

text: Rannikkojääkäripataljoonan perinteitä vaalii Maanpuolustuskiltojen liittoon kuuluva Rannikkojääkärikilta sekä Rannikkojääkäripataljoonan perinneyhdistys ry. Pataljoonan vaiheita käsittelee Niilo Lappalaisen kirjoittama kirja "Rannikkojääkäripataljoona 1960-1985" (Rannikkojääkärikilta ry, 1985).


title: Jukka Kyrki

text: Jukka Rafael Kyrki, vuoteen 1935 "Kyrklund" (15. lokakuuta 1915 Helsinki – 11. toukokuuta 1988 Oulu) oli suomalainen kemisti.


title: Jukka Kyrki

text: Kyrki oli Oulun yliopiston epäorgaanisen kemian professori 1973–1979. Hän tutki Caron happoa. Kyrkin vanhemmat olivat lääketieteen ja kirurgian tohtori Karl Rafael Kyrki ja Kerttu Naemi Sofia Vartiovaara. Hänen puolisonsa vuodesta 1947 oli silmälääkäri Liimi Annikki Kantele (s. 1922), rovasti ja lähetyssaarnaaja Väinö Kanteleen tytär.


title: Eija Palsbo

text: Eija (Eija-Liisa) Palsbo (23. huhtikuuta 1912 – 20. elokuuta 2002) oli suomalainen kääntäjä.


title: Eija Palsbo

text: Eija Palsbo suomensi useita kirjailija Leslie Charteriksen Pyhimys-kirjoja. Hän suomensi myös muun muassa Leon Urisin ja Karen Blixenin teoksia.


title: Ilkka Wirtanen

text: Ilkka Wirtanen on suomalainen säveltäjä, tuottaja ja sanoittaja.